Timbrul ucigaş 


De: Gherman Leonida Sabin 


E 


PROLOG: 


În seara aceea, se adunaseră împrejurul unei mese la Clubul Avocaţilor, câţiva veterani 
ai baroului. Printre ei era şi avocatul Straie, om trecut de 60 de ani. 


— Au trecut 20 de ani, maestre, i se adresă un avocat tânăr, de când s-a judecat 
procesul omorârii bancherului Mărculescu, şi încă nu se ştie care a fost misterul. Dumneata, 
care te-ai ocupat mult cu procesele senzaţionale ce s-au perindat prin faţa Curtilor cu Jurati, 
timp de 30 de ani, şi ai fost prieten cu avocatul Nistor, care a fost apărătorul celui acuzat de 
crimă, trebuie să ştii ceva mai precis. 


— Şi vrei să afli tocmai în noaptea asta? Răspunse un altul, interpelatorului. Mai bine 
să ne aducă un ,mauss”. Maestre, alege locul, se adresă el lui Straje. 


Acesta stătu o clipă pe gânduri, apoi îi răspunse. 
— Nu joc astă seară! 


— L-a zgândărit, tinerelul, ripostă un avocat de vârsta lui. | se citeşte pe faţă că are 
gust de povestit. Să luăm loc şi să ascultăm, căci ne va face destăinuiri importante. 


Se aşeză pe un scaun, şi aruncând un rotogol de fum în aer, rămase cu ochii ţintă la 
Straje. Ceilalţi îl imitară şi în curând încăperea se acri de mirosul tutunului; nori uşori de fum 
pluteau deasupra lor, spărgându-se de tavan. Priviri iscoditoare, nerăbdătoare şi liniştite, 
după temperamentul celui care-l privea, se fixară asupra lui Straje. 


După ce deschise un geam, el se a? Ezá pe un fotoliu şi pe când se pregătea, scoțând 
din servietă, un caiet cu filele îngălbenite de vreme, se făcu un semicerc în faţa lui, fiecare 
vrând să fie mai aproape de el bănuind că va fi ceva interesant. 


— Domnilor să nu vă aşteptaţi la o poveste, începu el. În acest caiet, Nistor a scris 
toată întâmplarea, a? A cum s-a petrecut acum 20 de ani. Parte din ea e scoasă din actele 
aflate la dosar, parte după notele stenografiate la proces, parte cuprinde cercetările personale 
făcute de el, iar ca încheiere sunt trecute motivele care l-au silit să nu facă lumină deplină în 
ziua procesului, demascând pe adevăratul criminal. 


Ştiţi că acum 10 zile, am condus la locul de veci pe avocatul Nistor, şi după 2 zile am 
primit acest manuscris, pe care mi-l lăsase mie. 


După ce răsfoi puţin prin caiet, mai mult pentru a-şi masca emoția de care era cuprins, 
vorbind despre prietenul dus pentru totdeauna, începu citirea. 


„Timbrul Ucigas” 


Toţi îl priviră curioşi, unul întrebă. 


— De ce acest titlu? Doar nu s-a vorbit nici o clipă măcar despre un timbru, în tot 
timpul procesului. 


— Un timbru a ucis pe bancherul Mărculescu, răspunse el. Daţi atenţie, şi veţi vedea. 
CAPITOLUL |. 
Moartea Bancherului. 


În ajun fusese petrecere mare, în casa bancherului Mărculescu, care-şi serbase 
onomastică. A doua zi către orele 9 jumătate, feciorul lui de camera îi aduse cafeaua cu lapte, 
aşa cum obişnuia zilnic. De astă dată însă o aduse cam cu 2 ore mai târziu de cum era regulă, 
şi asta pentru că bancherul se culcase pe la ora 2, iar feciorul socotise că cele 7 ore de odihnă 
pe care stăpânul le păstra de ani de zile trebuiesc respectate în toate împrejurările. 


După ce puse masa de serviciu lângă pat, desfăcu draperiile ferestrelor, apoi se 
apropie pentru a-? | trezi stăpânul. Dar rămase ca împietrit. Bancherul zăcea chircit, şi un şiroi 
de sânge ce-i ieşise, din nas şi din gură, colorase în roşu perna şi colţul plapumei, precum şi 
mâneca pijamalei scoasă din plapumă. Se reculese, şi încercă să-l trezească vorbindu-i; 
neprimind nici un răspuns, neobservând nici o mişcare, se plecă şi-l apucă de braţul care era 
peste plapumă, căutând a-l trezi printr-o uşoară zguduire. Cuprins de o bănuială subită, 
apucă repede mâna. 


Ca muşcat de un şarpe, îi dădu drumul, şi se retrase un pas de pat, privind zăpăcit pe 
bancher. Sudoarea îi broboni fruntea. Mâna era rece ca gheaţa. În fine mai mult de groază, 
decât că şi-ar fi dat seama de adevăr, se repezi afară din dormitor strigând ca un nebun după 
menajeră. Într-o clipă întreg palatul fuse în picioare; şi hall-ul se umplu de servitori; după 
câteva clipe veni şi menajera. Feciorul povesti ceea ce descoperise. Trecând momentul de 
consternare, menajera anunţă prin telefon poliţia. Până la sosirea acesteia, ea luă măsuri ca 
nimeni să nu pătrundă în camera mortului, şi fiecare să-şi vadă de treabă, ca şi când nu s-ar fi 
întâmplat nimic, pentru a nu atrage atenţia vecinilor. 


Insotitá de fecior se duse înspre dormitorul bancherului, şi intră lăsându-l la uşă, 
aruncă o privire asupra mortului, apoi se retrase, coborând în hall. Tocmai intrase comisarul. 
După ce-l orientă asupra celor întâmplate, se urcară sus. Un gardist schimbă pe omul pus de 
pază. Comisarul şi menajeră intrară. Se opriră lângă pat, şi omul legii notă în carnet, primele 
constatări. 


Urme de luptă. Nu se constată. 


Violentá. Nici o urmă. 


Poziţia Cadavrului. Culcat în pat, cu fata-n sus; capul plecat într-o parte, faţa abia 
zărindu-se; acoperit cu plapuma până aproape de gât; un braţ, afară peste plapuma, cu 
pumnul crispat ca în urma unei mari dureri; din gură şi nas, sângele a curs în abundență 
înroşind perna, un colţ al plapumei şi mâneca pijamalei care înveleşte braţul scos din 
plapuma”. 


„În cameră. Toate lucrurile la locul lor. Ferestrele închise; perdelele au fost date la o 
parte de feciorul care a adus cafeaua. Uşa a fost descuiată (din informaţiile personalului casei, 
astfel era ţinută întotdeauna). Pe másuta de noapte, un pahar de apă, din care conţinutul a 
fost răsturnat pe masă şi pe jos. Din cana cu apă, lipseşte conţinutul unui pahar, probabil 
acela care a fost în pahar”. 


„Indicii. Niciunul, care să arate că ar fi fost atacat în somn; nici un semn de luptă în 
pat; pe podele nici o urmă”. 


„Amănunte. În noaptea morţii a fost petrecere în casă, de la care bancherul s-a retras 
către orele 2, simțindu-se indispus; prin retragerea lui serbarea a luat sfârşit. Între orele 1-1,30 
a avut loc o discuţie violentă cu nepotul său, avocatul Jean Mărculescu (relaţii date de 
domnişoara Margareta Franck, menajera bancherului). Discutia a avut loc în biroul 
bancherului. În momentul când numita menajeră intră în birou, aducând o scrisoare 
bancherului, a auzit pe acesta adresându-se nepotului: „Am să te dezmostenesc”; era foarte 
agitat şi ţinea de piept pe adversar. 


Enervat peste măsură, avocatul Mărculescu, căznindu-se să scape din strânsoarea lui, îi 
răspunse „Vom vedea!” după care părăsi furios, biroul. 


După puţin, bancherul liniştindu-se, ceru un pahar cu apă; când i se aduse, rosti iar: 
„Omul ăsta o să mă omoare”, (expresie confirmată ca spusă, şi de către servitorul care aduse 
paharul cu apă). 


După aceea citi scrisoarea; si pe când o citea, intră în birou domnisoara lvascu, 
nepoata lui. Amândoi trecură în sala de petrecere. Cam după un sfert de oră simțindu-se rău, 
bancherul se retrase în dormitor, însoţit de domnişoara Ivaşcu, care ieşind după puţin asigură 
pe menajeră este o simplă indispozitie, un fel de indigestie”. 


Scrisoarea venea din străinătate, de la un nepot, care-i vestea înapoierea în ţară. 


„În concluzie. Moartea a fost constatată la ora 9,30 de servitor; nefiind nici un fel de 
violenţă, rezultă că a fost naturală, provocată de hemoragie în urma indigestiei; a fost 
surprins în somn de hemoragie şi n-a mai avut putere să cheme ajutor; e probabil că pe când 
încerca să sune, a răsturnat paharul cu apă”. 


După ce-şi isprăvi notările, şi în aşteptarea Parchetului, pe care-l anunţase de la 
Comisariat, îşi încheie procesul-verbal de constatare, luând şi declaraţii scrise menajerei, 
servitorului care adusese paharul cu apă în birou şi feciorului care descoperise cadavrul de 
dimineaţă. 


La câteva minute, după ce-şi încheie cercetările, intrară judele instructor, procurorul, 
medicul legist şi grefierul. Cu ei veni şi avocatul Nistor, reputat ca celebru în procese 
senzaţionale în care probele strânse de juri? Ti; ar fi trimis pe multi nevinovaţi la închisoare, 
dacă el n-ar fi dovedit contrariul, aducând de multe ori pe adevăratul vinovat, la bară. 


Întâmplător se afla la medicul legist, când acesta fusese anunţat să vină la palatul 
bancherului, care murise subit. Cum era prieten cu bancherul însoţise pe medic şi cu învoirea 
judelui; intrase pentru a lua parte la cercetări. 


Comisarul îşi depuse cercetările şi grefierul le trecuse în dosar. Se urcară în dormitor şi 
cercetările începură. În timp ce judele cerceta declaraţiile luate de comisar, medicul examină 
cadavrul. Avocatul Nistor şi procurorul urmăreau de aproape cercetarea medicului; grefierul 
căsca cu nepăsarea omului pentru care astfel de cazuri nu mai prezintă importanţă, devenind 
a doua natură. Mai ales că, după toate aparențele, fiind o moarte naturală, aştepta să încheie 
procesul-verbal de autorizare pentru înmormântare. Căscă, ştergându-şi ochelarii pe toate 
părţile, plictisit că va trebui să facă o muncă de pomană, luând declaraţii, pe care le luase deja 
comisarul. 


— A murit otrăvit, zise doctorul. Sunt 5 ore de când a încetat din viaţă. 


Dacă o bombă ar fi explodat, efectul ar fi fost mai mic. Cei de lângă medic se plecară 
asupra mortului ca şi când ar fi vrut să descopere şi ei ceva; menajera păli şi avu o clipă de 
şovăială, dar se reculese, şi fără voie se apropia de pat, privind ca vrăjită, spre mort; Grefierul 
care tocmai căsca, rămase cu gura deschisă, scăpând ochelarii din mână; comisarul îşi şterse 
fruntea innádusitá gándind câtă diferenţă era de la încheierea ce o făcuse el la cercetări şi 
ceea ce spusese medicul. Această stare ameninţa să se eternizeze, dacă procurorul, care era 
aplecat asupra patului, ridicându-se n-ar fi aruncat altă bombă: 


— Un buton de cămaşă, lângă trupul mortului, Toate privirile se opriră pe el. Grefierul, 
punându-şi zorit ochelarii pe nas, luă o coală de hârtie şi scrise. „Descoperiri: mort prin 
otrăvire; un buton de cămaşă lângă cadavru"; apoi se îndreptă şi luând o mutrá iscoditoare, 
ținând tocul gata de scris, îşi fixă privirea asupra procurorului. Comisarul îşi muşca pumnul 
furios că n-a fost în stare să găsească el acel obiect. Procurorul privi o clipă butonul apoi se 
adresă menajerei: 


— Aparține mortului? 


Menajera se apropia şi-l cercetă. Fie că nu putea da un răspuns imediat fiind sub 
emoția comunicării doctorului, fie că din cauza sensibilităţii specifice femeilor în faţa unui 
mort, ea prelungi această cercetare, şi în fine rosti cu o uşoară tremurare în glas: 


— Nu! N-am văzut niciodată astfel de butoni la domnul bancher. 


Altă bombă; alt efect asupra celor de faţă. Grefierului îi căzură ochelarii, dar pentru că 
era zorit să scrie, îi lăsă; însă fiind miop, abia putu să scrie, în zigzag, „Un buton suspect”. 


Porniti pe o nouă pantă trecurá în biroul bancherului. Procurorul dădu autorizaţie 
pentru transportul cadavrului la Morgă şi efectuarea autopsiei. Medicul plecă să ia măsurile 
necesare, luând cu el paharul şi cana cu apă pentru analiză. Judele şi procurorul începură 
ancheta. Martorii dădură declaraţii noi. Se repetară cele cunoscute de noi. 


Se cercetă personalul care fusese la vestiar şi care declară că domnul Jean era furios 
când îşi luase paltonul, şi că nu vorbise cu nimeni. Se cercetă portarul care declară că-l văzuse 
pe domnul Jean plecând furios; asemenea declară că după ce se retrăsese lumea, nu încuiase 
uşa, servitorii având de făcut curăţenie dis de dimineaţă, bancherului plăcându-i să găsească 
toată casa în ordine, când cobora din dormitor. 


Tot timpul cât duraseră aceste cercetări, avocatul Nistor, asistase ca un simplu martor, 
pe care numai curiozitatea îl oprise o clipă din drumul lui; dar când totul se sfârşi, el atrase 
atenţia judelui asupra scrisorii ce se înmânase bancherului. 


— De unde venea scrisoarea? Întrebă judele. 
— Nu ştiu! 

— Cine a înmânat-o bancherului? 

— Eu. 

— Cine a adus-o? 

— Posta, cu ultima cursă de noapte. 

— Nu ştii ce cuprindea? 


— Mi-a spus domnul bancher, că i se anunţa înapoierea unui nepot al dumisale, 
domnul Mişu, din străinătate, şi să aranjez a doua zi o cameră pentru el. Nu mi-a spus însă de 
unde vine. 


— Unde este scrisoarea? 


— Nu ştiu! Poate în acest birou, poate în hainele ce le-a purtat aseară domnul 
bancher. 


Grefierul scria de zor; ochelarii i se mişcau pe nas, semn că era nemulţumit de 
răspunsurile ce dădea menajera. În fine profitând de pauza ce făcea judele căutând scrisoarea 
în birou, îşi scoase ochelarii şi ştergându-i, oftá uşurat. Negásind-o, judele trimise pe comisar 
cu un servitor să aducă hainele. În buzunarul pantalonilor găsiră scrisoarea. Judele o citi cu 
glas tare. Era vorba de înapoierea în ţară a lui Mişu Stăncescu, nepotul bancherului, fiu al 
surorii sale, care de aproape 10 ani plecase în străinătate. Din ea, nu aflară nici de unde vine, 
nici data trimiterii, ambele lipsind. Se căută plicul, dar jupâneasa declară că a fost aruncat în 
foc de către bancher. Grefierul notă, dar de data asta şi avocatul Nistor făcu câteva însemnări 
în carnetul lui: „Scrisoarea fără dată şi loc de plecare, plic distrus prin ardere, buton găsit în 
patul mortului”. După ce isprăviră ancheta, judele aplica sigiliul pe birou, şi trecu la casa de 
bani, al cărei conţinut trebuia inventariat. Menajera, fu invitată să asiste. Apropiindu-se avu o 
tresărire care nu scăpă avocatului. Printre hârtii se află o mapă pe care era scris „Testamentul 
meu”. O deschiseră, dar înăuntru nu găsiră nici o hârtie. Toţi se priviră intrigati. Menajera 
întrebată, declară că nu a avut cunoştinţă de un asemenea act aflat în casa bancherului. 
Această constatare, făcu sá încolţească în mintea tuturora ideea că săvârşirea crimei era în 
legătură cu dispariţia testamentului. În acest timp sosiră Jean şi Marcela, care fuseseră 
anunţaţi târziu despre cele întâmplate. Ambii. Erau consternati şi aproape nu le venea să 
creadă. Fură puşi la curent cu autopsia care urmă să se facă, şi cum carul mortuar sosise, 
asistară cu toţii la trista ceremonie; apoi judele sigilă întreaga casă şi puse pază la uşă, lăsând 
pentru servitori numai pavilionul de administraţie, unde se mută şi menajeră, care locuia de 
obicei chiar în casă. 


CAPITOLUL III. 
Arestarea lui Jean. 


Din declaraţiile celor care luaseră parte la petrecere, se stabiliră numai faptele: că 
bancherul ţinea deopotrivă la cei 2 nepoti ai lui, şi că în acea noapte nimic deosebit nu se 
observase între unchi şi nepot. O doamnă declară că i-a văzut intrând în birou, foarte bine 
dispuşi şi în deplină armonie. 


Nimeni, afară de personalul de la vestiar, nu-l văzuse pe Jean, după ce ieşise din birou. 


Pe bancher îl văzuseră, după aceea. Indispoziţia lui o remarcaserá, dar, o atribuiserá 
oboselii. Nimeni nu bánuise că s-ar fi petrecut ceva între el şi nepot. Toţi declarará că s-au 
retras la ora 2, din cauza indispozitiei bancherului. 


Din cercetarea declaraţiilor date acasă la bancher, de primii martori, reieşea clar că 
bancherul îl amenintase cu dezmostenirea. Dacă discuţia dintre cei doi fusese atât de aprinsă 
încât ajunsese ca unchiul să-i pună mâna în piept, un lucru era sigur: Ceea ce se petrecuse 
între ei, trebuie să fi fost de a? A natură, încât era sigur că bancherul îşi va ţine cuvântul dat; 
deci era sigur că Jean va căuta un mijloc să-l oprească a o face. În ultima concluzie ajunsese la 
convingerea că numai printr-o suprimare, putea fi sigur de moştenire. Şi atunci, o făcuse. Dar, 
de ce sustrăsese testamentul, care îl lăsa pe el moştenitor? Această întrebare cam încurca pe 
judele instructor, care îşi trăgea concluziile din cercetarea actelor pe care le avea la dosar, în 
aşteptarea celor doi care erau duşi la îngroparea bancherului. 


Pe la orele 5 fură anunţaţi amândoi. Marcela fu introdusă. După condoleantele de 
rigoare, judele trecu la interogatoriu. Formele legale: numele, vârsta, ocupaţia etc. Împlinite, 
el intră în fondul chestiunii, bruscând faptul cu intonatia pe care i-o impunea legea ca 
apărător al ei şi al societăţii. 


— Ce relaţii există între dumneavoastră şi Jean Marculescu? 
— Suntem veri, răspunse ea. 


— Suntem informaţi că bancherul vă socotea drept logodnica domnului Jean 
Mărculescu. 


— Este exact! Răspunse ea. Aceasta era dorinţa unchiului nostru, dar noi nu o împartă? 
Eam. De altfel, Jean avea alte legături, şi-şi dăduse cuvântul de o jumătate de an. 


Judele era în încurcătură, căci a? A cum era pusă chestiunea, Jean n-ar fi avut nici un 
motiv să-şi distrugă fericirea, prin comiterea crimei. Dar iar îi reveni în minte chestiunea 
„dezmoştenirii”, şi iar găsi o legătură. 


— Astfel stând lucrurile, începu din nou Marcela, Jean se hotărâse să destăinuiască 
totul, chiar în acea seară, urmând ca unchiul să ne dea dezlegarea. Intenţia, mea fiind să mă 
căsătoresc cu Şerban Stolnicu, lucru cunoscut numai de noi şi Jean. Am încercat eu şi Şerban 
să-l convingem să amâne pentru a doua zi, dar el n-a vrut să cedeze. Ce s-a petrecut între ei, 
nu pot şti precis, însă bánuiesc că Jean a vorbit pentru amândoi, iar unchiul va fi fost furios si 
neînduplecat... 


— De unde deduceti? 


— După un sfert de oră de la despărţirea mea de Jean, neliniştită, ştiind că amândoi 
sunt firi violente, m-am dus în birou. Acolo am găsit pe unchiul cu menajera; Jean plecase. 
Unchiul părea furios împotriva mea, căci contrar obiceiului lui, abia m-a privit. Întrebându-l 
dacă e supărat pe mine, m-a privit lung şi iscoditor, apoi luándu-má de mână mi-a spus: 

„Jean m-a înşelat! A încercat să te ponegrească, dar nu-l cred!”, şi a ieşit luându-mă cu el. lată 
de unde Bănuiesc că Jean i-a vorbit pentru amândoi. Deşi el spusese un adevăr, mi-a fost 
teamă să contrazic pe unchi în credinţa lui şi am tăcut. 


— Când v-aţi despărţit de vărul dumneavoastră, înainte de a vorbi cu bancherul, nu v- 
aţi înţeles să vă comunice rezultatul întrevederii? 


— Nu! Era firesc să ne vedem, fiind în aceeaşi casă, şi de la sine înţeles că-mi va 
comunica, privindu-ne pe amândoi deopotrivă chestiunea discutată de ei, răspunse ea. 


— Nu v-a intrigat dispariţia subită a vărului dumneavoastră, din sală? 


— Nu! Mi-am închipuit că va fi pe terasă, sau poate că a plecat chiar acasă. L-am 
aprobat, bănuind că starea nervilor lui, după refuzul unchiului, numai bună nu era să mai stea 
la petrecere. 


De altfel, unchiul simțindu-se indispus, la câteva minute după reintrarea noastră în 
sală, nu m-am mai gândit să-l caut, fiind îngrijorată de starea lui şi trebuind să-l însoțesc până 
în dormitor, apoi să fac onorurile casei la plecarea invitaţilor. 


— Şi a doua zi, nu v-aţi întâlnit? 


— Nu! Până la venirea în casa unchiului nostru, unde erati şi dumneavoastră, nu ne- 


am văzut. 

— Dar vreo veste n-aţi primit din partea lui? 

— Nu! 

— Dar acest bilet? Întrebă brusc judele, întinzându-i o scrisoare pe care o scoase din 
biroul lui. 


Marcela o luă cu mâna tremurândă, îşi aruncă ochii pe ea, şi cu naturaletea omului 
care vede un lucru pentru prima dată, răspunse: 


— E prima dată când o văd! 
— Şi totuşi e pe adresa dumneavoastră, şi mi s-a adus deschisă. 
— Vă repet că n-am văzut scrisoarea până acum, şi mai puţin am deschis-o eu. 


— Curios, zise judele. 


Sună şi dădu poruncă să fie introdus No. 13. Acesta era agentul care perchezitionase 
casa pe când era la înmormântare şi care adusese scrisoarea. Judele îl întrebă unde şi cum a 
găsit scrisoarea? 


— Era pe másuta de noapte, nedesfăcută; şi pentru a nu lua o hârtie care poate n-ar fi 
avut vreo importanţă, am deschis-o şi văzând conţinutul, am luat-o. 


— Bine! Te poţi retrage. 


După ieşirea lui, judele citi scrisoarea, care era foarte sumară: „S-a făcut ceea ce 
trebuia să se întâmple mai de vreme sau mai târziu... Din această noapte, fiecare suntem liberi 
pe voinţa şi pe hotărârile noastre. Amănunte vei primi prin poştă din Elveţia, unde plec azi la 
1. Jean”. 


Marcela ascultă curioasă. După ce isprăvi, judele o întrebă ce înţelege din cuprinsul 
scrisoarii? 


— Îmi anunţă ruptura făcută cu Unchiul. 

— Se poate, zise judele, căutând în birou. 

— Acest buton îl cunoaşteţi? Întrebă el, scoţându-l din birou... 

Marcela aruncă o privire, şi, recunoscându-l răspunse sigur. 

— Da! Este al lui Jean. Face parte din 6 butoni, pe care i-a primit cadou. 
— De la cine? Întrebă judele, punând butonul în birou? 

După o clipă de tăcere, Marcela răspunse şovăind: 

— De la mine! 


Judele o fixă lung: era convins că minte în acea clipă, dar dacă ar fi insistat, s-ar fi ales 
cu acelaşi răspuns. 


— Altceva mai ştiţi în legătură cu moartea bancherului? 
— Nimic! 
— Dar despre un testament făcut de bancher, ce ştiţi? 


— Unchiul a făcut unul, care este în casa de bani. Ştiu că erau lăsaţi ca moştenitori eu 
şi Jean, în detrimentul lui Mişu, un văr al nostru, aflat în străinătate. Noi am căutat să-l 

convingem să nu facă aceasta, dar până la urmă nu ştiu dacă a revenit sau nu asupra hotărârii 
lui. 


Când se va umbla în hârtiile lui, se va vedea. 
— Testamentul a dispărut! 


Ea-l privi atât de uimită, încât judele înţelese că e complet străină de furtul 
testamentului. 


Socotind că interogatoriul este suficient, se sculă şi după ce-şi ceru scuze de oboseala 
ce-i pricinuise, o conduse până lă uşă, dar nu la aceea prin care intrase, ci una opusă. 


După ce ieşi, judele se întoarse la birou şi rămase pe gânduri. Descoperirea ce făcuse 
asupra proprietarului butonului, începu să întărească bănuiala sa asupra lui Jean. 


Ca un început de acuzare împotriva acestuia, şedea declaraţia Marcelei. Dar dacă ea s- 
ar în? Ela? Dacă Jean ar face dovadă că are toţi butonii? Şi câţi butoni nu seamănă între ei. 
Cercetă atent butonul, dar negăsind nici un semn particular pe el, îl puse enervat în birou, şi 
ceru să fie introdus Jean. 


Era atât de obosit, că figura lui părea îmbătrânită în 48 de ore, cât trecuse de la crimă. 


Gândul că se despártise de bancher, aşa, cum ştim, îl rodea la inimă. Abătut, abia 
strânse mâna pe care i-o întinse judele, fost coleg de liceu, facultate şi barou, mormăind mai 
mult, decât multumind ca răspuns la condolean? Ele pe care i le prezenta acesta. 


Se aşeză pe un scaun şi interogatoriul începu: 


— Ce discuţie a avut loc între dumneavoastră şi bancher, în birou, în seara petrecerii? 
Întrebă judele. 


Jean îl privi lung, şi abia după câteva minute răspunse. 


— Am discutat cu el, relativ la o căsătorie pe care o proiectase demult, şi cum nu ne- 
am înţeles, a urmat un schimb de cuvinte grele, între noi, fapt care a făcut să se rupă brusc 
convorbirea. 


— Vă rog ráspundeti la întrebare: „Ce discuţie a avut loc?” 


— Am răspuns la ceea ce ati cerut, răspunse Jean cu încăpățânare. Mai mult, nu pot! 

— Să vă ajut eu! Zise Judele, domnisoara Ivaşcu mi-a vorbit despre motivul ce vá 
ducea la discuţia cu unchiul dumneavoastră; asemenea mi-a povestit şi intenţiile pe care le 
aveati dumneavoastră, domnişoara şi domnul Stolnicu. 


Deci, vă rog continuaţi, răspunzând la întrebarea mea. 


După o clipă Jean, începu să povestească complet, toată convorbirea ce avusese loc 
între el şi bancher, reconstituind scena; încheie arătând că intrarea menajerei pusese capăt 
convorbirii. După ce isprăvi de povestit rămase pe gânduri, în aşteptare de noi întrebări. 
Judele-i întinse scrisoarea ce o trimisese Marcelei. 


— Dumneavoastră aţi scris aceasta? 
După ce o privi, Jean confirmă. 
— În ce scop? Întrebă judele. 


— Trebuia să vestesc pe verişoara mea, pentru a nu fi surprinsă când ar fi cercetat-o 
unchiul. 


— După ce-ati părăsit casa bancherului, unde ati fost? 
— Acasă, unde am scris Marcelei. 

— La ce oră ati intrat acasă? 

— Între 1,30 şi 2! Nu-mi amintesc precis, dar aşa cred. 
— Si apoi ce-ati făcut? 

— M-am culcat! 

— La ce oră ati trimis scrisoarea, domnişoarei Ilvascu? 
— Cu poşta de azi dimineaţă. 


— Avem o notă informativă, care ne arată că la ora 2,30, în noaptea crimei, aţi părăsit 
casa, înapoindu-vă la ora 4 dimineaţa. Unde aţi fost? 


Jean tresări, ceea ce nu scăpă judelui, şi rămase tăcut. După o clipă, insistă iar; Jean 
rămase în aceeaşi atitudine. Judele îl privi îndelung, parcă ar fi vrut să-l roage să vorbească, 
dar aducându-şi aminte de calitatea lui, se stăpâni luând masca rece a magistratului şi repetă 
întrebarea. Dar văzând că nu primeşte răspuns, sa adresă grefierului indicându-i că la această 
întrebare să treacă drept răspuns „tăcere”. 

— Ştiţi cui aparţine acest buton? 


— Jean privi şi fără voie duse mâna la pieptul cămăşii, dar zâmbi dându-şi seama că e 
cu altă cămaşă decât aceea cu care fusese în seara serbării. Judele îi observă mişcarea şi 
aşteptă răspunsul, de care, ce e drept, nu mai avea nevoie, căci gestul lui vorbise îndeajuns. 


— Este al meu. Dar cum de a ajuns în mâinile dumneavoastră? 
— A fost găsit în patul mortului, răspunse judele, privindu-l fix. 


— În patul mortului?! Întrebă Jean surprins peste măsură. În patul... Încercă el să 
repete, dar cuprins un gând subit, tăcu, privind speriat spre jude. După o clipă bâigui: 


— Asta presupune o legătură între moartea unchiului meu şi mine?... Poate sunt 
bănuit? 


Tăcu, aşteptând răspunsul. Judele, încurcat de apostrofa lui, răsfoi în hârtii, întârziind 
cu acuzarea; grefierul aşteptă, încredinţat că fiind prins în lat, criminalul va sfârşi prin a 
mărturisi. După ce trecu această clipă de aşteptare pentru Jean şi de greutate pentru jude, 
acesta vorbi cu un accent de prieten: 


— Înţelegi acum, de ce insistam asupra faptului că ai fost văzut plecând de acasă la 
ora 2,30. Deci pentru stabilirea adevărului în interesul dumitale, trebuie să-mi răspunzi precis. 


Întrebuinţase termeni prietenești, crezând că astfel îl va convinge mai lesne, dar se 
înşelă. După o clipă de tăcere, Jean răspunse hotărât: 


— Rămâne cum a scris domnul grefier: „tăcere”. 


Judele schiţă un gest de nemulţumire; în sinea lui înţelegea că trebuie să fie ceva grav, 
dacă el nu putea vorbi. În oricare altă împrejurare, cum bănuia că e vorba de femeie, n-ar fi 
insistat, dar acum ştiind că totul depinde de această carte, încercă din nou, dar se izbi de 
aceeaşi tăcere. 


— Nu acest lucru e care mă nelinişteşte acum, spuse Jean după o pauză, ci faptul că 
un buton al meu s-a găsit acolo. Mă întreb cum de a ajuns lângă mort?! Dar mintea mea nu 
poate găsi un răspuns precis. 


— Fără precizare la prima mea întrebare; nu se poate ajunge la nici un răspuns, zise 
judele. Deci, vorbeşte! 


— De m-ar costă chiar viaţa, n-aş răspunde nimic, zise el cu încăpățânare. Dacă numai 
de această chestiune depinde libertatea mea; sunt la dispoziţia dumitale pentru a fi arestat. 

— De ce vroiati să plecaţi din ţară? Întrebă judele în altă ordine. 
Intenţia dumneavoastră stă scrisă în scrisoarea ce-ati trimis domnişoarei Ivaşcu. 


— Mi-ar fi fost greu să mă întâlnesc cu unchiul. Apoi ştiind dragostea lui pentru noi, 
copiii lui, cum ne zicea, socoteam că în cele din urmă, dornic de a mă revedea, îşi va da 
consimţământul, şi mă va rechema chiar el. 


— Ce ştiţi despre testamentul făcut de bancher? 
Răspunsul, corespunde cu al Marcelei. 

— Şi unde era depus? 

— În casa de bani, răspunse Jean. 

— Ati fost ameninţat cu dezmostenirea? 

— Da! 


— Ce-ati vrut sá Intelegeti prin răspunsul „Vom vedea”, pe care l-a? | dat unchiului 
dumneavoastră când v-a ameninţat cu dezmostenirea? 


Jean tăcu. Se vedea bine că nu va răspunde. Judele aşteptă un timp, îndelungat, apoi 
repetă întrebarea şi cum el tăcu se întoarse spre grefier şi-i spuse să scrie „tăcere”, apoi 
întorcându-se spre Jean, îl întrebă: 


— Sau aveţi alt răspuns? 
— Tăcere”, fu răspunsul lui. 


Deoarece Jean nu dădea răspuns la cele două întrebări, care apăsau mai greu asupra 
lui, şi cum exista o probă împotriva lui, butonul, pe care îl recunoscuse chiar el ca 
apartinándu-i, judele se văzu silit a da mandat de depunere si din acea clipă Jean rămase 
arestat. 


Zdrobit de durere, şi mai ales cople? It de ideea că e bănuit, Jean urmă fără împotrivire 
paznicul ce veni să-l conducă. Părea un automat în mers, atâta inconstientá era în mişcările 
lui. 


Când se închise uşa, judele aruncă enervat hârtiile, concedie pe grefier, şi când acesta 
ieşi, se lăsă greoi în fotoliu rostind enervat: De ce nu vorbeşte? Omul ăsta e nevinovat! Dar 
pentru că e încăpățânat, să sufere în arest, poate numai astfel îi va veni mintea la cap. 

După ce-şi aprinse o ţigară, începu să cerceteze dosarul, vorbind: „Odată e vorba de o 
femeie, pe care nu vrea s-o dea în vileag. Dar la a doua întrebare? Ce l-a făcut să ameninte? 
Ce taină ascunde acest „vom vedea...!,. Dar butonul, de unde vine acolo? Cine a avut interesul 
să-l pună? Scopul e lesne de înţeles: trebuiau îndreptate bănuielile contra lui Jean, 
mostenitorul; dar cine l-a pus? Marcela, interesată la moştenire, ar fi putut s-o facă, dar este 
exclus... E prea cinstită! Atunci? „Nepotul cel dezmostenit,, îi veni în gând. Dar alte întrebări, 
alte frământări: Cum a făcut-o, când e în străinătate? Concluzie logică: „Are un complice”. 
Cine să fie? În orice caz un om care se află în casă. 


Deschise dosarul şi răsfoi grăbit la declaraţia dată de menajeră. Citi şi apoi trase 
concluziile: „De 4 luni în serviciu. Vine din străinătate. Deci... Dar nu e nici o probă, nici un 
indiciu măcar, care să dea de bănuit. 


Furios că nu poate preciza nimic, închise dosarul şi se pregătea să-l încuie în birou, 
când îi fu anunţat avocatul Nistor. 


Bucuros că-i vine un ajutor, ştia că e prieten cu Jean, lăsă dosarul pe masă şi se duse 
să-l primească. Pe când îşi strângeau mâna, judele îl puse în cunoştinţă cu arestarea lui Jean. 
Nistor, fără a clipi măcar, îi zise: 


— Adevăraţii vinovaţi, se vor simţi în siguranţă, ştiind că „Vinovatul” s-a găsit. Până 
când se va recunoaşte nevinovăția lui Jean, ei vor fi avut timpul necesar să şteargă complet 
orice urmă de prezenţa lor la crimă. Astfel, în cel mai rău caz, afacerea se va clasa, poate cu 
concluzia că „Bancherul s-a otrăvit, din motive necunoscute”. 


Judele îl privi mirat. Nistor se aşeză pe un scaun, judele se apropia de el, cam cu 
mişcarea pe care o făcuse Jean urmând pe gardian; era uluit. Văzându-l astfel, avocatul i se 
adresă glumind: 


— Dacă te-ar vedea cineva, ar zice că eu sunt judele de instrucţie, iar tu împricinatul. 
— Ai zis vinovatii, întrebă judele, fără a da atenţie glumei lui. 

— Da. Răspunse Nistor. 

— Te pomeneşti că-mi vei spune şi numele lor? Mai întrebă el. 


— Ar fi să spun o minciună, poate. Bănuiesc, şi nimic mai mult. Când voi avea probe, 
voi da şi numele. 


Fără să mai zică un cuvânt, judele luă dosarul şi i-l întinse. 


— Dosarul lui Jean. 

Nistor îl respinse cu mâna, zicând: 


— Întrucât sunt hotărât să-l apăr, n-am dreptul încă să mă uit în el. Nu vreau să mă 
influentez! Il voi vedea la data când mi-e îngăduit. Deocamdată, mâine voi face apel contra 
depunerii, şi apoi vom vedea ce va fi. 


? 


La câteva minute după plecarea avocatului Nistor, cabinetul judelui fu invadat de 
„lăcustele presei”, reporteri veniţi după ştiri. Cum se găsea într-o bună dispoziţie, convins că 
scăparea lui Jean, pe care acum îl socotea complet nevinovat, e asigurată, în urmă celor spuse 
de Nistor, judele se întrecea a le da tot felul de amănunte, accentuând mai ales asupra 
arestării lui Jean, încredinţat fiind că astfel slujeşte şi uşurează cercetările avocatului Nistor. La 
plecare le atrase atenţia să nu prea atace pe Jean, deşi toate probele erau contra lui, asta 
pentru a nu îngreuna cercetările justiţiei. Se despártirá prieteneste. Nedeprinsi cu atâta 
amabilitate din partea lui, judele fiind un om care cumpănea fiecare cuvânt, de câte ori 
avuseseră de a face cu el, ziariştii plecară convinşi că este atât de bucuros, pentru că dovezile 
care le are sunt zdrobitoare. 


De la judele de instrucţie, Nistor se duse direct la Marcela. Ea era acasă şi părea 
deprimată de întâmplările zilei. După condolean? Ele obişnuite în astfel de ocazii, avocatul 
trecu la scopul vizitei, care era în legătură cu moartea bancherului. Vroia să ştie amănuntele 
care precedaseră moartea lui, în seara petrecerii. 


— Găsirea vinovatului depinde în mare parte de dumneavoastră, şi de aceea trebuie 
să-mi ráspundeti precis la întrebările mele. 


Deşi obosită peste măsură, ea găsi destulă putere să se concentreze şi să-şi 
amintească toate amănuntele scenei ce avusese loc în birou, de la intrarea ei. 


— Când aţi intrat, ce făcea unchiul dumneavoastră? 
— Era la birou şi umbla în albumul cu mărci. 


— Gândiţi-vă bine, şi mai ales nu scápati niciuna din mişcările pe care ati văzut că le 
făcea. 


— Era la birou, ţinea o marcă în mână, a ridicat capul şi m-a privit încruntat apoi a lipit 
marca de limbă, a udat-o şi după aceea a pus-o în album. 


— Şi n-aţi văzut unde-a lipit-o? 
— Nu! Mă oprisem prea departe de el. 


16 


— Apoi ce-a făcut? 


— S-a dus la casa de bani, a încuiat albumul în ea şi a vrut să plece. l-am tăiat calea 
vorbindu-i. 


Si povesti scena pe pare o cunoastem din declaratia datá judelui. 
— Ce fácea menajera, cát ati stat acolo? 

— Părea că aşteaptă să i se dea un ordin. 

— A ieşit odată cu dumneavoastră? 


— Nu! A rămas în birou. Nu cumva o bánuiti pe ea? Întrebă Marcela contrariatá. La ce 
bun ar fi făcut asta? N-ar fi avut nici un profit. Şi apoi de când e în serviciu, n-a avut nimeni să 
se plângă de felul cum îşi făcea slujba. Părea că e mulţumită că a găsit un loc unde să-şi 
treacă viaţa, la adăpost de nevoile zilei de mâine. Ar fi păcat s-o bánuiti! 


— Dar n-am spus asta! Răspunse Nistor zâmbind. Însă sunt dator să-mi iau toate 
informaţiile, şi pentru că ea a fost martora unor anumite scene, care s-au dezbătut între 
bancher şi Jean, înainte de intrarea dumneavoastră în birou, trebuie să cunosc toate 
amănuntele de la intrarea ei şi până ce a părăsit camera. În plus, ea e aceea care a adus o 
scrisoare. Deci sunt dator să cunosc în amănunt chiar viaţa ei. 


— Ar putea fi bănuită?! Insistă Marcela, şovăind încă. 
— Vă rog să nu vorbiti cu nimeni despre cele ce mi-ati relatat, nici chiar lui Jean. 


Cum ea rămăsese pe gânduri, avocatul se sculă, şi după ce o sfătui să fie tare şi să nu 
puie la inimă mâhnirea, plecându-se prea mult durerilor, se despărţi de ea. 


? 


Ziarele de seară, anunțau între altele, încheind reportajul: „Criminalul a făcut 
declaratiuni complete. Mâine vom reveni cu amănunte senzaţionale” apoi înşirau o serie 
întreagă de titluri, pentru a doua zi: „Dispariţia testamentului”, „Butonul buclucas”, „Cum a 
fost arestat vinovatul”, „Ce declară criminalul”, ş. a. 


Despre avocatul Nistor, apărătorul, nu se pomenea. Judele nu făcuse nici o 
comunicare. 


Din noianul de cititori, numai 6 persoane se arătară mai afectate; însă sentimentele lor 
erau diferite. 

Şerban Stolnicu şi Marcela, care nu puteau admite că Jean să fie vinovat; dar pe când 
ea, fire mai slabă se istovea în plâns, el se trudea s-o liniştească. 


Abia acum îşi dădea ea seama, de ce venise avocatul Nistor s-o cerceteze. El ştia de 
arestarea lui Jean. 


A treia persoană era avocatul, care-şi scotea notițe. 


A patra, menajera, care după ce isprăvi de citit, stinse lumina şi culcându-se, adormi 
nepăsătoare. 


A cincea şi a? Asea, încă necunoscute nouă; una o femeie pe care o găsim complet 
deprimată; alta, un bărbat care coborând din trenul ce venea din Paris, se urcă într-un 
automobil, cumpărând un jurnal. După ce citi rămase pe gânduri. Era Mişu Stăncescu. 


? 


În aceeaşi noapte, se întâmplă un „fapt divers” în palatul bancherului. Pe la ora 1 
noaptea, o lumină de lampă electrică se proiectă iscoditoare pe casa de bani aflată în birou; 
cam după 20 minute de la apariţia ei se stinse, şi un om se depărta cu precauţie, părăsind 
încăperea. Dacă întâmplător, ar fi aflat vreun ziar acest „fapt divers”, ar fi fost pus cu cinste în 
fruntea ziarului, fiind cea mai senzationalá informaţie. Dar probabil că vizitatorul nostru nu 
urmărea aceasta, si de aceea cu cea mai mare precautiune, se furişă din cuprinsul palatului. 


CAPITOLUL IV. 
Cercetările avocatului Nistor. 


A doua zi, pe la orele 10, un automobil depuse în faţa palatului bancherului, pe Mişu 
Stăncescu, îmbrăcat într-un costum uşor de stradă. Gardistul, pus de pază de către Parchet, îl 
salută respectuos crezând că a venit pentru cercetări. Un servitor anunţă, pe menajeră, care se 
grăbi să vină. 


Zărindu-l de departe, emoția o cuprinse şi obrajii i se împurpurară uşor, zori pasul 
nerăbdătoare, dar dându-şi seamă că servitorul e lângă ea, se stăpâni luând masca de ocazie. 


Privind gânditor la faţada casei, ca un om cuprins de amintiri plăcute, Mişu se prefăcu 
că nu vede apropierea celor doi. 


Părea trecut de 35 ani, talie mijlocie, dar bine legat. După figura-i obosită, se vedea că 
dusese o viață dezordonată, fie din cauza petrecerilor, fie a muncii istovitoare pe care poate o 
făcuse în străinătate, fie din cauza lipsurilor. Figură simpatică, cu trăsături regulate. 

Când menajera se apropia de el, avu o tresárire, dar se stăpâni repede, şi o privi lung 
ca şi când ar fi nădăjduit să găsească o legătură cu vreo persoană lăsată în acea casă, la 
plecarea lui. 


Negăsind ceea ce căută, îşi luă o mască rece de ocazie, întrebând despre bancher, şi 
dacă-l poate vedea. 


Menajera îl privi lung, intrigată a vedea un om care încă să nu fi aflat de moartea 
bancherului; apoi ca şi când şi-ar fi măsurat cuvintele, răspunse cu o vădită emoție: 


— Bancherul Mărculescu a fost înmormântat ieri după amiază. 


Izbit în mod dureros de această veste, faţa lui Mişu deveni de-o paliditate cadaverică, 
şi sprijinindu-se în baston, abia putu bâigui o întrebare. 


— Cum asta? 
— A fost ucis alaltăieri noaptea, răspunse femeia. 
Şi povesti pe scurt cum a fost găsit mort şi ce a stabilit ancheta. 


El ascultă atent şi când menajera isprăvi, îngână printre dinţi, ştergându-şi ochii mai 
mult de formă: 


— Sărmane unchi, cum mi-a fost dat să te revăd. 
Surprinsă, ea-l privi o clipă, apoi i se adresă: 

— Sunteţi domnul Mişu Stăncescu? 

— Da, răspunse el surprins. 


— În noaptea morţii; înainte de a se culca, am dat o scrisoare domnului bancher. 
Venea din străinătate. După ce a citit-o, mi-a spus voios să aranjez o cameră pentru 
dumneavoastră, care anunţaţi prin acea scrisoare că vá înapoiaţi. Era bucuros de venirea 
dumneavoastră şi mi-a dat o seamă de amănunte asupra gusturilor dumneavoastră, ca să ştiu 
ce am de făcut pentru a aranja camera astfel încât să vá simtiti cât mai bine la noi. 


— Bietul unchi, zise Mişu, ştergându-şi a doua oară ochii, în care acum luci cu 
adevărat o lacrimă. 


— Sunt menajeră în serviciul acestei case. Am fost lăsată de Parchet ca 
administratoare până ce se va aranja moştenirea. 


— Dar verii mei, care locuiau aici? Nu pot vorbi cu ei? 

— De 4 ani s-au mutat în casele lor, răspunse ea. 


— După cum vedeţi, continuă ea, arătând uşa, casa este sigilată de Parchet, şi nu se 
poate intra. Au rămas libere numai camerele servitorilor şi pavilionul din fund pe care-l 
locuiesc eu. Vi-l pun la dispoziţie până ce se vor ridica sigiliile, în caz ca n-aveţi unde locui. 


Mişu trimise pe servitor, care tot timpul fusese de faţă la discuţia lor, să plătească 
şoferului. Când el se depărta îndestul, Mişu întrebă încet, punând o nuanţă de grijă în grai: 


— N-a rămas nici o urmă? 
— Niciuna! Răspunse ea. 
— Marca? Mai întrebă el. 


Ea nu-i răspunse, privind lung şi îngrijorată spre poartă, unde un domn bătrân, vorbea 
cu servitorul. Mişu îi urmări privirea. 


— ÎI cunoşti? Întrebă el cu teamă. 
După o clipă de cercetare, ea răspunse răsuflând uşurată. 
— Nu! Dar mi-a fost teamă să nu fie vreun om al poliţiei. 


Tăcură, căci cei doi veneau spre ei. Servitorul spuse menajerei, că bătrânul caută pe 
cineva care să-i dea relaţii. 


Cei doi îl priviră curioşi. Părea trecut de 60 de ani; faţa lui arătă că viaţa pe care o duce 
nu e tocmai de om înstărit, ochelari negri în rame de cauciuc, prinşi după urechi, îi acopereau 
ochii. Hainele roase, ghetele scâlciate şi pălăria decolorată arăta pe un nenorocit venit după 
pomană. Scotándu-si pălăria până la pământ, se închină în faţa celor doi, apoi li se adresă cu 
glas slab: 


— Má iertaţi că vá supár. Am aflat din ziare că domnul bancher Mărculescu a fost 
asasinat şi cum ştiu că are o colecţie mare de tablouri, monede şi alte lucruri de valoare, mă 
grăbesc să fiu primul muşteriu. 


Cei doi îl priviră zâmbind compătimitor, apoi Mişu îi zise: 
— Aceste colecţii poate valorează milioane! 


— Înţeleg, răspunse omul. După aspect, nu pot fi luat decât, sau drept maniac sau 
nebun. Dar, vă rog să credeţi domnule..., mă iertaţi că nu ştiu cum vă cheamă. Nici nu m-aş 
gândi măcar în vis să le cumpăr. N-am asemenea manii! Însă, meseria mea de mijlocitor, mă 

sileşte s-o iau înaintea altora. Găsesc eu amatori de asemenea obiecte. Dar má iertaţi. Nu 
sunteţi dumneavoastră, domnul avocat Mărculescu, şi dumneavoastră, domnişoara..., se 
gândi o clipă, şi negăsind numele, rosti simplu, moştenitorii defunctului bancher? 


Spuse acestea cu atâta simplitate, în cât dacă ar mai fi existat în mintea menajerei o 
bănuială asupra lui, ar fi dispărut complet. Rázánd, ea răspunse pentru amândoi: 


— Nu! Eu sunt menajera casei, iar domnul este nepot al răposatului. După cum vedeţi, 
însă, totul fiind sub sigiliu, nu poate fi vorba de a negocia ceva. Şi apoi trebuie să se fixeze 
moştenitorii, aşa că abia după ce se va face împărţirea averii, se va putea şti ce e de vândut. 
Dacă vă interesează, reveniţi, atunci. 


— Vă rog sá má iertati, dar am vrut să fiu primul. În orice caz, vă rog să nu mă ocoliti, 
se adresă lui Mişu, căci şi dumneavoastră veţi fi unul din moştenitori. lată adresa mea. Zicând 
astfel, scoase din buzunar un carnet soios, rupse o foaie de hârtie şi cu ajutorul unui stilou, 
scrise: „Isac Aretin, mijlocitor de antichităţi, Str. Sfântului, Nr.13”. Întinse foaia lui Mişu, însă 
de aşa maniera că acesta o apucă punând degetul chiar pe numărul 13, mâzgălindu-l. Mişu 
lăsă hârtia şi-şi şterse degetul cu batistă. Bătrânul scuzându-şi stângăcia o retrase şi rupând 
altă foaie, o scrise din nou, apoi i-o dădu, de data asta însă bine. 


După ce aruncă o privire indiferentă, pe prima notare, şi văzând că cerneala s-a uscat, i 
se adresă: 


— Sunt un om bătrân si am superstitiile mele, de care cu greu m-aş lăsă. O pată de 
cerneală pe un act înseamnă pagubă; această hârtie o socotesc drept act la început de 
afacere. De aceea nu v-am dat-o pe cea murdărită. Bună ziua...! 


Îşi scoase pălăria, plecându-se adânc, şi porni spre poartă. Cei doi, fără a-i mai da 
atenţie porniră spre pavilionul din fund. Bătrânul trecând pe stradă în lungul gardului, îi 
urmări cu coada ochiului; apoi trecând de casă, coti pe o stradă se opri o clipă spionând 
înapoi, şi încredinţat că nu este urmărit, scoase carnetul din buzunar, dezmototoli hârtia pe 
care era adresa lui, privi atent locul unde Mişu, îşi pusese degetul pe cerneală, unde rămăsese 
o amprentă a degetului cel mare, zâmbi mulţumit, şi după ce o puse cu grijă în carnet, porni 
mai departe, fiind zorit. 


? 


Cam la o oră după cele întâmplate mai sus, ziarele apărură în ediţie specială, anunțând 
că mandatul de depunere dat împotriva lui Jean a fost infirmat şi el pus în libertate. 


Se anunţă că pledase avocatul Nistor. Pe faptul că avocatul luase apărarea lui Jean, se 
brodau o serie de ipoteze; dar mai toate ajungeau la concluzia că de data asta, faţă de 

dovezile zdrobitoare pe care le avea justiţia, şansele lui nu prea erau temeinice pentru 
scăparea acuzatului. 


Un singur ziar spunea că dacă acest avocat, un mare dezlegător al problemelor 
complicate în materie de crimă, a luat partea lui Jean, apoi de bună seamă că el va aduce 
lumină în această afacere, mult mai precis decât poliţia. De altfel, ca în totdeauna când el se 
vârâse într-un proces la Jurati, şi de data asta cu siguranţă că va găsi vinovatul. 


Un presupus interview luat marelui avocat, nu făcea altceva decât să înşire 
descoperirile celebre, făcute de el. 


? 


Către orele 12, fu anunţat judelui de instrucţie, că domnul Mişu Stăncescu, doreşte să 
fie primit. După ce se prezentă şi-şi declară calitatea de nepot al mortului, fu invitat să ia loc. 
Abia se aşezase pe scaun, când intră avocatul Nistor. 


— Domnule avocat, vă felicit pentru apărarea ce aţi făcut-o, îi zise judele ieşindu-i în 
cale şi întinzându-i mâna. Jean trebuie să vă fie recunoscător. 


Auzind că e vorba de Jean, Mişu se întoarse ca un şurub spre ei. Privirea i se atinti 
asupra lui Nistor. Se sculá şi curtenitor, îl salută uşor. Avocatul răspunse la fel, apoi privi 
întrebător spre jude. Acesta făcu prezentările. Cei doi îşi strânseră mâna. 


— Am auzit lucruri mari despre dumneavoastră domnule avocat, zise Mişu. 
Sunt sigur că Jean, pe care de altfel îl cred nevinovat, va scăpa cu siguranţă. 
— Nu putem anticipa, răspunse Nistor zâmbind. Dar să nădăjduim că va fi a? A. 


Zicând acestea îl salută uşor, apoi ceru judelui să-i dea dosarul lui Jean, şi luându-l se 
aşeză la o masă într-un colţ, adâncindu-se în cercetări. 


În acest timp Mişu ceru judelui relaţii asupra morţii bancherului. | se povestirá lucrurile 
pe care le aflase deja de la menajeră, când se retrăseseră amândoi în pavilionul din fundul 
curţii bancherului, după plecarea negustorului de vechituri. După ce isprăvi, judele îi puse 
câteva întrebări, la care el răspunse sigur. 


— Dumneavoastră aţi trimis scrisoarea? 
— Da! 


— De unde? 

— Din Paris, acum 5 zile. 

— Când aţi plecat de acolo? 

— Alaltăieri, 12 corent, via Simplon. 

— Când aţi venit în Bucureşti? 

— Azi de dimineaţă. 

— Cum aţi aflat de moartea unchiului dumneavoastră? 


Mişu povesti cele ce cunoaştem, adică vizita ce făcuse acestuia în acea dimineaţă, şi 
cele ce-i spusese menajera. 


— La ce oră aţi fost acasă la bancher? 
— Pe la orele 10. 


Nemaiavând nici o întrebare de pus, judele îi mulţumi şi Mişu se retrase. Cât durase 
convorbirea lor, Nistor trăsese cu urechea şi chiar luase note; când acesta plecă, se sculă şi el. 
După ce dădu dosarul înapoi, ieşi. Ca din întâmplare observă că Mişu, abia la ieşirea lui chemă 
o maşină, deşi ele se aflau chiar acolo, şi până atunci ar fi avut timp să plece chiar. Se salutară 
şi Mişu dădu tare adresa lui Jean, astfel ca s-o audă avocatul. 


Acasă, avocatul găsi un bilet în care stă scris: „A expediat azi de dimineaţă, prin poştă 
un plic galben, format coală. Alăturat sunt 2 fotografii pe care le-am luat”. Se aşeză la birou şi 
după ce privi lung fotografiile, îşi completă notările în carnet. 


Din activitatea lui fu întrerupt prin intrarea unui servitor care-i aduse o scrisoare. 
Aruncând o privire întrebătoare servitorului, acesta deprins să-l înţeleagă, îi răspunse: 


— A adus-o poşta. 


Concedie servitorul şi desfăcu scrisoarea. Căuta numele trimitátorului: Elena 
Florinescu. O cunoştea. Era nevasta unui bogătaş şi se află în proces de divorţ cu soţul ei. 
Aprinse o tigare, apoi citi: 


Domnule avocat, Deşi nu vă cunosc personal, numele soţului meu, cred că vă este 
cunoscut. Asemenea cred că ştiţi că suntem în divorţ. 


Motivele invocate de mine la acest divorţ, nu sunt numai motive pentru a satisface 
curiozitatea publicului şi nevoia de a împăca cerinţele legilor. Sunt adevărate şi ele îmi vor da 
libertatea. Adevărata cauză, însă, care m-a silit la acest pas, va rămâne necunoscută tuturora, 


23 


chiar şi soţului meu, care totuşi a pus o armată de spioni pe urma mea, el fiind contra 
divorțului... 


Necunoscute ar fi rămas pentru toată viaţa, dacă fapte noi şi de o gravitate 
excepţională n-ar fi venit, silindu-mă astfel să le dezvălui. Este vorba de acuzarea de omor 
ridicată contra avocatului Jean Mărculescu, al cărui apărător sunteţi. El este cauza adevărată a 
divorţului meu. Ne cunoaştem din copilărie şi ajunsesem la vârsta când puteam să făurim 
planuri pentru viitor. Dar am fost silită să mă mărit contra voinţei mele. Eram minoră şi n-ar fi 
slujit la nimic protestul mea. În plus de asta, au fost la mijloc şi chestiuni familiale, care au silit 
pe părinţii mei să mă dea, mai bine zis să mă vândă actualului meu soţ. Pentru ei m-am 
sacrificat silindu-l pe Jean sá se resemneze, în aşteptarea unor zile mai bune. 


Devenind majoră, şi având destule motive de divorţ, provocate de soţul meu, n-am 
stat o clipă pe gânduri să-mi iau libertatea, intentând divorţul. Soţul meu, care nu-l vrea, a 
tărăgănit lucrurile aproape un an de zile; dar în cele din urmă l-am început, şi săptămâna ce 
vine avem ultima înfăţişare. 


Deşi această chestiune n-are legătură imediată cu aceea ce m-a silit să vă scriu, totuşi 
a trebuit să dau aceste amănunte, ca să nu fiu judecată prea aspru de dumneavoastră, când 
veţi cunoaşte adevărul. 


Cum de la începutul procesului, nu mai locuiesc sub acela? | acoperiş cu soţul meu, am 
permis lui Jean, de altfel adevăratul meu soţ în faţa lui Dumnezeu, să mă viziteze! Aceste 
vizite le făcea noaptea. Sá nu mă osánditi pentru aceasta dar întâlnirile noastre trebuiau 
tăinuite, pentru a nu da un motiv soţului meu să tărăgăneze iar procesul. 


Ca de obicei, în noaptea morţii bancherului, Jean a fost la mine; dar de data asta în 
două rânduri. Prima, pe la ora 9 jumătate, şi a plecat la 10 jumătate direct la petrecere; a doua 
oară la 2 jumătate dimineaţa, sculându-mă din somn, şi a plecat după aproape o oră. Era 
agitat şi mi-a povestit că avusese o scenă violentă cu unchiul lui, care vroia cu orice preţ să-l 
însoare contra voinţei lui. 


Mi-a spus că a rupt orice relaţii cu el, şi că a doua zi va pleca în Elveţia, rugându-mă să 
vin şi eu după el, imediat ce voi transcrie divorţul. 


Vă dau aceste relaţii spre a vă folosi de ele, şi în caz că va fi nevoie sunt gata să le 
întăresc prin jurământ chiar în şedinţa publică, oricare ar fi după aceea urmarea pentru 
mersul procesului meu. 


Elena Florinescu. 

După ce isprăvi de citit rămase pe gânduri; apoi scoțând carnetul notă: De la ora 2,30 
până la ora 3,30 a fost la doamna F, în noaptea crimei”. 


După ce-? | mântui notările părăsi casa, ducându-se la Jean, spre a-i arăta scrisoarea 
ce primise. 


? 
Acolo îl aştepta o surpriză. 


Judele instructor, primind prin poştă, un denunţ referitor la dispariţia testamentului, şi 
în virtutea puterii pe care i-o dădea legea, se deplasă imediat pentru a face cercetare la Jean, 
unde-l trimitea indicatia din scrisoare. Aci găsi pe Jean cu Şerban Stolnicu, citind testamentul. 


— Tocmai mă pregăteam să vin la dumneavoastră să vă aduc acest testament, pe care 
mi l-a adus Şerban, zise Jean când judele intră. 


Acesta îi privi lung pe amândoi; o umbră de bănuială îi trecu prin ochi; apoi luând 
testamentul ceru relaţii, cum de-a ajuns în mâna lui. 


Jean îi povesti că-l primise Şerban prin poştă. Acesta arată că în plicul venit pe adresa 
lui, se afla altul, arătând pe cel ce se găsea pe masă, pe care scria: „Pentru Jean Mărculescu”. II 
primise în acea dimineaţă, şi cum ştia că Jean fusese eliberat, i-l aduse, ne ştiind ce poate fi în 
el. Surpriza lor nu fu mică găsind înăuntru testamentul făcut de bancher, despre care îi spuse 
Jean că fusese furat din casa de bani în noaptea crimei. 


Tocmai când intră în curte avocatul Nistor, din casă ieşeau Jean şi Şerban însoţind pe 
jude care îi chemase la Parchet pentru declaraţie în legătură cu găsirea testamentului. Judele 
puse la curent pe avocat cu cele descoperite şi Deoarece el era apărătorul lui Jean, plecă cu ei 
la Parchet. 


Ziarele iar relatară, cu un lux de amănunte ne mai pomenit, descoperirea 
testamentului dispărut. 


„Cum a dispărut testamentul? Cercetările Judelui Instructor, Vizită inopinată la 
domiciliul avocatului Mărculescu, Surprinderea, Descoperirea testamentului furat, Ce 
cuprinde testamentul, Se face lumină completă — testamentul dând indicaţii precise asupra 
cauzei care a dus la crimă, Sunt complici, Se va lansa mandat de arestare, vinovatul neputând 
dovedi cele declarate relativ la primirea testamentului, trimis de o persoană necunoscută, 
Amănunte senzaţionale vor fi date în ediţia de seară”. 


Aceste titluri şi altele încă tălmăceau pe înţelesul reporterilor „descoperirea 
testamentului”. 

Unele amănunte erau date de jude, altele simple comentarii. 


Despre scrisoarea ce primise judele nu se pomenea. Acesta tinuse secretul, lucrând 
astfel pentru a nu trezi atenţia vinovaţilor despre care vorbise. 


CAPITOLUL V. 
Avocatul porneşte pe cale bună. 


A doua zi, în urma cercetărilor în legătură cu găsirea testamentului, la Jean, şi faţă cu 
slaba apărare ce-şi făcuse acesta, judele dădu ordin de arestare împotriva lui. 


După 5 zile, mandatul fu confirmat şi Jean rămase arestat, învinuit de uciderea 
bancherului prin otrăvire. 


„Mobilul crimei a fost suprimarea bancherului, pentru a nu-şi pune în aplicare 
ameninţarea cu dezmostenirea pe care o aruncase nepotului său, în noaptea petrecerii. 
Acesta ştiind de existenţa unui testament în care era lăsat moştenitor numai în urma împlinirii 
clauzei pusă de bancher relativă la căsătoria lui, şi pentru că prin suprimarea bancherului 
rămânea încă în picioare voinţa lui testamentară, nepotul, criminalul, a sustras şi testamentul 
în noaptea crimei, pentru a-l distruge. Numai datorită energiei judelui de instrucţie, s-a putut 
împiedica această distrugere. Nu este exclus să se producă o nouă arestare, întrucât Justiţia e 
pe urma complicilor. 


În prima sesiune a Juratilor se va judeca acest proces senzaţional în special prin 
importanţa persoanelor implicate, dată fiind şi popularitatea de care se bucura răposatul”. 


Acest articol era inserat într-un ziar, apărut după confirmarea mandatului lui Jean. 
Timp de o săptămână jurnalele vorbirá despre această afacere, apoi amutirá. 


Cercetările continuară atât din partea Justiţiei cât şi a avocatului Nistor. Procurorul îşi 
depuse concluziile definitive şi dosarul fu trimis Curţii de Juri, care fixă termenul de judecare 
în prima sesiune. 


După 2 săptămâni de la arestare, Jean fu liberat pe cauţiune. 


A doua zi după liberarea lui, Parchetul ridică sigiliile puse pe casa bancherului, şi 
ridicând câteva acte din casa de bani, se constată dispariţia albumului cu mărci şi a sumei de 
100.000 de lei aflaţi înăuntru. Cercetándu-se cu amánuntime sigiliile, se dovedi că fuseseră 
violate de o mână dibace. 

Căutându-se pe unde se introduse hoţul, se găsi un geam de la pod tăiat cu 
diamantul. Pe aici pătrunsese şi tot pe aici ieşise. Câteva zile se făcură cercetări, dar 
negăsindu-se nici o urmă se lăsă totul la discretia norocului care nu odată a ajutat. 


? 
Odată intrat în stăpânirea albumului cu mărci, Nistor se puse cu nădejde pe lucru. 


Din informaţiile date de Marcela asupra celor ce făcea bancherul când a intrat ea în 
birou, Nistor ajunsese la concluzia că umblase cu o marcă nouă pe care o lipise în album. 
Asemenea era sigur că ea trebuie să fi prezentat o valoare pentru el, din moment ce, deşi 
enervat de ceea ce se petrecuse între el şi Jean, totuşi găsise necesar să se ocupe de ea. 
Această marcă vroia s-o găsească el, căci era încredinţat că numai ea adusese moartea în casa 
bancherului. Cum primirea scrisorii lui Mişu, corespundea cu lipirea mărcii, şi cum n-ar fi fost 
prin nimic justificat ca bancherul, care ştia că are casa plină de invitaţi, să-i neglijeze, umblând 
în album când aceasta o putea face în orice zi, Nistor făcu judecata că numai o marcă nouă |- 
ar fi silit să uite datoriile de gazdă şi de aici legătura „că marca după care umblă el, 
dătătoarea de moarte, fusese trimisă de Mişu, prin acea scrisoare”. 


Plecând de la aceste concluzii, se apucă să caute în album. Dar greu s-o găseşti când 
acolo erau câteva mii de mărci. Două mărci nelipite, cu ştampila ,Paris” pe ele, îi atraserá 
atenţia. Cercetând data pe ele, găsi că corespund cu cea dată de Mişu în cabinetul judelui 
când acesta îl chestionase asupra scrisorii. Deci ele fuseseră în plic, şi bancherul după ce le 
scosese, le aruncase în album, distrugând apoi plicul prin ardere. Dar prin această 
descoperire, se putea da un răspuns nou asupra motivului care-l făcuse pe bancher să umble 
cu albumul şi anume: „punerea celor 2 mărci în el”. Însă la această concluzie se opunea 
declaraţia Marcelei, care spusese că bancherul lipise o marcă în album, pe când acestea erau 
nelipite. 


Cum îl sfredelea ideea că marca trebuie să fi fost de valoare, ca bancherul s-o lipească 
chiar în acea seară, îşi procură un catalog de mărci şi cu ajutorul lui cercetă toate mărcile de 
valoare, fie prin vechimea lor, fie prin particularitátile sau curiozitátile ce prezentau cum 
indică albumul, şi care în filatelie fac ca o marcă de valoare mică, să ajungă la o valoare de 
negândit. 


Toate mărcile indicate astfel de catalog, fură cercetate amănunţit şi supuse la diferite 
analize. În fine, după aproape 3 săptămâni de cercetări, găsi ceea ce căuta. Pe un „Mauriciu” 
găsi urma otrăvii. 


Bănuiala lui se adeveri, iar dovada morţii era perfect stabilită. Dar asta nu făcea încă o 
probă pentru a dovedi pe vinovat şi a-l da pe mâna justiţiei. Căci, la acuzaţia ce-ar fi ridicat-o 

împotriva lui, putea tot atât de bine să i se răspundă, că „fusese dată chiar de Jean”, de 
Marcela sau de oricare altul. Şi răspunsul ar fi fost fără replică. Trebuia deci să aibă probă 
sigură că Mişu, cel bănuit, a trimis-o. Lucru foarte greu, dar nu de nesperat. 


Prima cercetare făcută în această direcţie, fu să întrebe marile case de mărci din 
străinătate dacă n-au vândut vreun „Mauriciu“ în decurs de o lună, de la data crimei înapoi. 
Răspunsul primit de pretutindeni fu negativ. 


Trebuia să-l ia ca sigur, căci o marcă de valoarea fabuloasă, cum era aceea, nu se vinde 
în fiecare zi, ba putem spune că abia dacă într-un an-doi, s-ar putea vinde una, şi atunci se 
ştie precis cine e cumpărătorul, din ce oraş este, ba chiar şi strada cu numărul. E un eveniment 
egal cu vinderea unui cal de rasă, care a câştigat premiul cel mare pe un hipodrom vestit în 
lume, dacă nu chiar mai de seamă. 


După câteva zile, şi ca răspuns la informaţia cerută de el, îi veni o notă din New-York, 
în care i se spunea că de aproape 1/2 de an se furase în California, de la un bogătaş, mai 
multe lucruri de valoare, între care şi un album cu mărci. Autorii furtului au fost prinşi după 2 
luni, şi parte din lucruri, între ele şi albumul, fuseseră găsite la ei. Însă din album lipseau mărci 
de valoare, între care şi un Mauriciu în valoare de 1 penny, culoare roşie, seria din 1847. Hoţii 
declarară că vânduseră mărcile la diferiţi amatori şi pe preţ de nimic, ei neştiind să le 
pretuiascá. 


Cu aceste date, Nistor controlá marca din album, şi găsi că acel ,Mauriciu” e chiar 
acela care fusese furat şi vândut. 


Dar cine o cumpărase, şi mai ales cine o trimisese bancherului. O luă din nou la 
cercetare şi după multă trudă găsi urma unei amprente de deget mare, rămas pe spatele 
hârtiei de lipit ce se aplicase pe marcă, şi pe guma căreia găsise el otrava. Un gând nou îi 
lumină faţa. Dintr-un carnet soios, pe care l-am văzut cândva scos din buzunar de către un 
anume „Isac Aretin, misit de antichităţi” când dăduse adresa lui Mişu, în curtea bancherului, 
trase foaia cu adresa lui pe care „din greşeală” Mişu pusese degetul pe cerneala încă udă a 
numărului 13. Íntelegem că avocatul şi cu misitul erau una şi aceeaşi persoană. Nu-i rămânea 
decât să compare cele 2 amprente găsite şi lumină se făcea într-un fel sau altul. Făcu 
fotografiile necesare şi acestea îi dădură confirmarea bănuielii lui: „Amprentele proveneau de 
la una şi aceiaşi mână”. 


Dovada era făcută: „Mihail Stăncescu era asasinul bancherului, iar menajera, complicea 


en 


lui”. 


Urmărind cu mintea detectivului specializat în astfel de afaceri, Nistor prinse a 
reconstitui faptele, plecând de la a, trăgând din ţigară şi învârtind rotogoale prin aer. Se părea 

că fumul care se risipea în cameră, nu era altceva decât o perdea mare care-şi desfăcea pe 
rând faldurile lăsând să se vadă câte o scenă din reconstituire... 


Când îi fu anunţat Mişu Stăncescu. 


Surprins de această vizită rămase o clipă gânditor, apoi băgând actele în birou şi 
încuindu-l, trecu într-o cameră vecină dând poruncă servitorului să-l introducă. Mişu intră. 
Parcă suferind sau chinuit de gânduri, căci după ce se aşeză pe scaun rămase cu privirea 
atintitá în podele, şi aproape nu simţi când intră avocatul. 


După 2 ore de convorbire se despartirá dându-şi mâna prieteneste. 
Se vede că cele aflate îl vor fi mulţumit pe Nistor, căci strângându-i mâna, îi spuse: 


— Lucrurile se vor aranja bine pentru toţi, cu ajutorul lui Dumnezeu, care nici El n-ar 
putea osândi în astfel de caz. Totuşi purtarea domnişoarei Frank, ar trebui pedepsită. 


— A făcut-o din prea multă dragoste pentru mine, răspunse Mişu. Dacă credeţi că 
trebuie o pedeapsă cuiva, apoi dati-mi-o mie căci eu sunt vinovatul cel mare. 


— Nu! Căci asta ar pune în discuţie întreaga chestiune, aflându-se lucruri prea urâte 
despre răposat. 


După ce plecă Mişu, avocatul aprinse o lumânare, scoase actele din birou, şi, fără a 
arunca măcar o privire pe ele, le aprinse aşteptând până ce se mistuiră. Complet. 


— Voi stabili nevinovăția lui Jean, fără, a arăta pe vinovat. 

Dacă Justiţia va vroi să-l cunoască, n-are decât să-l caute, eu, n-o voi ajuta! 
CAPITOLUL VI. 

Procesul. 


Încă de la orele 11 sala de şedinţe începu să se populeze. În primele bănci luară loc 
aproape toţi invitaţii ce fuseseră la onomastica bancherului. Mişu Stăncescu se află în prima 
bancă. Deşi primise asigurări din partea avocatului Nistor, totuşi era palid. În banca 
următoare se află doamna Florinescu. Divorțul se pronuntase în favoarea ei, şi îndată făcuse 
transcrierea, aşa că acum era liberă. După figură ei se vedea că trecuse noaptea în veghe. 


Cu câteva minute înainte de începerea procesului, se închiseră uşile. În acela? | timp 
fotoliul public fu ocupat de procuror, un om între două vârste, cu aspect de boxeur, dar cu o 
privire blândă care contrasta mult cu înfăţişarea fizică. 

Putin mai înainte de a intra procurorul, intrase avocatul Nistor. Nici cea mai mică 
nelinişte pe figura lui. Ziariştii se căzniră să-l prindă într-un moment de îngrijorare, dar timp 
de un sfert de oră, până intră Curtea, el se salută zâmbitor cu diferitii cunoscuţi din sală, între 
timp, aranjându-şi hârtiile pe masă zărind pe Mişu, îi zâmbi prieteneşte salutând uşor; apoi 
salută destul de grav pe doamna Florinescu, care-i răspunse roşindu-se uşor. 


În fine, Tribunalul şi Juratii intrará ocupándu-si locurile. Ora 12. Preşedintele deschise 
şedinţa. Se introduse acuzatul. Privirile se atintirá asupra lui: unele compătimitoare, altele 
aspre, cu o vădită credinţă că este vinovat. Jean cu capul plecat, luă loc în boxa acuzatului. 
Când Preşedintele îi stabili identitatea, el ridică capul, şi copleşit de durere răspunse slab la 
întrebările lui. 


După aceea Preşedintele adresă Juratilor, cuvântarea prevăzută de lege, şi apoi dădu 
cuvântul grefierului, care citi ordonanța definitivă. Când acesta isprăvi, se făcu apelul 
martorilor, apoi se dădu cuvântul acuzatului. 


Jean povesti tot ceea ce cunoaştem: discuţia din birou, furia bancherului, retragerea 
lui, după care nu mai ştie ce a urmat până ce a doua zi a fost anunţat de moartea unchiului 
lui. 


Procurorul. 


— Ce-ati vrut sá înţelegeţi prin cuvintele „Vom vedea”, cu care ati ameninţat pe 
unchiul dumneavoastră, când a spus că vă dezmoşteneşte? 


Acuzatul. 
— Chestiuni familiale, care nu pot fi divulgate. 
Procurorul. 


— Vă previn că astfel de răspunsuri mai mult vă acuză, decât vă vin în ajutor. Domnilor 
Jurati, vă rog să urmăriţi bine aceste răspunsuri, care arată neputinta acuzatului de a se 
dezvinováti. Această atmosferă de mister, e o comedie abil jucată. Bánuiesc ca până la sfârşit, 
apărarea ne va procura un certificat medical, pentru a uşura păcatul criminalului. 


Apărarea. 


— Cu destulă părere de rău nu vă vom putea satisface. Tot umblând pe căi, prin care 
ştiţi de la început că nu veţi primi nici un răspuns, pentru toată lumea denotati o slăbiciune. 
Vrând cu tot dinadinsul să speculati această parte de „mister“ despre care vorbiti de la 
începutul procesului. 

Procurorul. 


— Încercaţi sá ne intimidati, domnule avocat, prin această replică, dar tot odată vizati 
şi un scop mai sigur: „Alimentarea unei stări favorabile” acuzatului, care astfel va tăcea până 
la urmă. 


Preşedintele. 


— Cum vă explicaţi, că butonul, pe care l-aţi recunoscut ca al dumneavoastră, s-a găsit 
în patul mortului?; 


Acuzatul. 

— Nu ştiu nimic. Bănuiesc însă că a fost pus de cineva, care avea interes s-o facă. 
Procurorul. 

— Bánuiti pe cineva? 

Acuzatul. 

— Pe nimeni. 


Continuă, povestind cele ce ştim în privinţa găsirii testamentului la el, apoi declară că 
nu mai are nimic de spus. 


Preşedintele. 


— Pentru luminarea noastră şi a domnilor Jurati, vă cer să ne precizati două 
amănunte: 


Primul. Mentineti declaraţia că butonul vă aparţine? 
Acuzatul. 

— Da. 

Preşedintele. 


— Al doilea: Recunoasteti că ati lipsit de acasă de la ora 2,30 până la 4 în noaptea 
crimei; şi că la această oră aţi intrat în casă? 


Acuzatul. 


— Da! 

Preşedintele. 

— Persistaţi a nu răspunde unde v-aţi trecut timpul? 

Acuzatul. 

— Domnule Preşedinte, domnilor Jurati, nu mai am nimic de declarat. 


Se trecu la ascultarea martorilor. Primul fu servitorul care descoperise cadavrul, apoi 
fu introdusă menajera. 


După ce-şi depuse declaraţia pe care o cunoaştem, procurorul îi puse o serie de 
întrebări la care ea răspunse sigur. 


Procurorul. 
— Nu v-a surprins faptul că i-aţi găsit certându-se când aţi intrat în birou? 
Menajera. 


— Ba da, căci era prima dată de când eram în casă, că vedeam aşa ceva. Dar n-am 
căutat să dau nici o explicaţie, căci mi-am zis că trebuie să fie chestiuni familiale, care nu mă 


pot privi. 
Procurorul. 
— Aţi văzut când domnul jude de instrucţie a ridicat butonul de lângă mort? 
Menajera. 
— Da. 
Procurorul. 
— Aţi recunoscut că butonul nu aparţinea victimei? 
Menajera. 
— Da! 
Procurorul. 
— N-aţi putea sá ne spuneţi cui aparţinea. 
Menajera. 


— Nu! 

Procurorul. 

— Cum v-aţi explicat prezenţa lui în acel loc? 
Menajera. 

— N-am căutat nici o explicaţie. 

Procurorul. 

— Nu v-a trezit nici o bănuială? 

Menajera. 

— Niciuna! 

Procurorul. 


— Aţi auzit ultimele cuvinte ce s-au schimbat între victimă şi acuzatul de azi. Cum aţi 
înţeles ameninţarea pe care a făcut-o acuzatul, prin expresia: „Vom vedea” ca răspuns la cele 
spuse de bancher în privinţa dezmostenirii? 


Menajera. 


— Am spus că fiind încredinţată că e o scenă familială, n-am dat atenţie scenei care se 
petrecea. 


Procurorul. 


— Dar după ce s-a ridicat acuzarea împotriva avocatului Jean Marculescu, care a fost 
credinţa dumneavoastră, în legătură cu acea expresie pe care aţi auzit-o? 


Apărarea. 


— În mod abil, domnul procuror, vrea să scoată o acuzare formală din partea unuia 
dintre martori. Dacă sunteţi atât de sigur de probele ce aveţi, de ce mai terorizati pe martoră, 
care v-a răspuns de la început că nu are nici o credinţă? 


Domnule Preşedinte, ne opunem la continuarea unor astfel de întrebări. 
Procurorul. 
— Vă e teamă, domnule avocat? 


Preşedintele. 

— Martora mai are ceva de spus? 
Menajera. 

— Nimic! 

Procurorul. 


— Încă o întrebare domnule Preşedinte. Martora a declarat că a auzit pe victimă 
spunând: „Omul ăsta o sá mă omoare”. 


E adevărat? 

Menajera. 

— Da. 

Procurorul. 

— Ce credeţi că a vrut să înţeleagă? 
Menajera. 


— Sunt sigură că a vorbit relativ la purtarea pe care o avusese faţă de el, adică 
răspunsurile pe care i le va fi dat. Nici de cum nu a vrut să-l vizeze drept ucigasul lui. 


Procurorul. 
— De unde deduceti asta? 
Menajera. 


— Aceasta este o expresie de toate zilele. Când un părinte este supărat pe copilul lui, 
de obicei îl apostrofează cu expresia: „Ai să mă bagi în mormânt”. 


Procurorul. 


— Curios cum acum vă puteţi formula presupuneri, iar mai adinioarea erati în 
imposibilitate. 


Apărarea. 


— Domnule Preşedinte, cele formulate de domnul Procuror, sunt ameninţări precise. 
Vă rog să se ia notă. 


Procurorul. 

— Sunt simple constatări, domnule avocat. Dar îmi pare bine că din clipă-n clipă, vă 
demascati slăbiciunea, văzând în orice întrebare a noastră o nouă dovadă de acuzare. 


Menajera nemaiavând nimic de spus, fu introdusă domnisoara Ivaşcu. După ce 
depuse, cele ce ştia, procurorul o întrebă: 


Procurorul. 

— Aţi recunoscut că butonul aparţine acuzatului? 
Marcela. 

— Da! 


Apărarea neavând nici o întrebare de pus, se introduse Şerban. După ce depuse asupra 
celor ce-l întrebă Preşedintele în legătură cu testamentul, lucruri pe care le cunoaştem, 
procurorul puse o serie de întrebări: 


Procurorul. 


— Persistati în declaraţia că ati fi primit acel testament pe adresa dumneavoastră, dar 
pentru acuzat? 


Şerban. 


— E improprie întrebarea „că persist”. Este adevărul şi nici vorbă nu e că aş putea 
declara altfel. 


Procurorul. 


— Şi în ce scop credeţi că v-a fost trimis dumneavoastră şi nu direct acuzatului, căruia- 
i era îndreptat, de fapt? 


Şerban. 


— Niciodată nu m-am căznit să aflu taine. Mai puţin voi căuta acum când orice 
răspuns poate fi interpretat după interesul ce are fiecare parte în cauză. 


Procurorul. 
— Observaţi că răspunsul dumneavoastră poate mai mult să acuze decât să apere. 
Şerban. 


— Sunt martor informator şi ca atare nici nu acuz, nici nu apăr. 

Procurorul. 


— Dar legăturile care existau între dumneavoastră şi acuzat, ar cere ca să căutaţi toate 
căile, a-i veni în ajutor prin informaţiile ce ne daţi. Nu cerem decât să ne spuneţi ceea ce 
credeţi, căci se poate din aceasta să scoatem un cât de mic indiciu. 


Apărarea. 


— Faţă de a? A zisele probe ce aveţi, mai aveţi oare nevoie de noi indicaţii? Oare nu 
sunteţi destul de sigur pe ele? 


Procurorul simţi unde bate avocatul, şi fără a-i răspunde, zâmbi şiret, apoi se adresă 
iar lui Şerban, atacând brusc., Procurorul. 


— Când credeţi că s-a sustras testamentul din casa de bani? Surprins de această 
întrebare, Şerban îl privi lung, bănuind că în ea este o cursă pe care i-o întinde procurorul. 
Dar nu întrebarea îl făcu să stea nehotărât, ci dorinţa de a-i pătrunde sensul. În fine negăsind 
nici un răspuns, zise simplu: 


Şerban. 
— Nu pot da nici un răspuns, Deoarece n-am nici o bănuială. 
Apărarea. 


— Să vă ajut eu domnule procuror. Răspunsul nu e tocmai greu de dat pentru un om 
care înțelegând că în întrebarea dumneavoastră este o altă întrebare ascunsă. Domnul avocat 
Stolnicu, cum bine a spus-o înainte, nu vrea să dea nici o interpretare unor cauze întunecate 
din acest proces, pentru a nu fi înţelese într-un sens sau altul. Mie însă, mi-e îngăduit acest 
lucru. De aceea vă pot răspunde, foarte sigur: Furtul s-a făcut după moartea bancherului. O 
persoană a constatat această moarte, înainte să fi fost descoperită de servitor, şi atunci s-a 
furat testamentul. 


Cele spuse de el, avură efectul unui curent electric. Toată sala, Preşedintele si Juratii îşi 
fixară privirea asupra lui, aşteptând de la el nu numai dezlegarea problemei, dar chiar 
arătarea vinovatului. Procurorul îl privi o clipă apoi zâmbind, se adresă Preşedintelui. 


Procurorul. 


— Domnule Preşedinte, domnilor Jurati, vă rog să notati bine cele ce a spus domnul 
avocat. De la începutul dezbaterilor, întâmplător ne găsim pe aceiaşi cale cu Apărarea. Şi noi 
avem aceiaşi convingere, şi chiar o vom dovedi. Pentru luminarea acestei chestiuni am pus 

întrebarea martorului. Dar pentru că apărarea a răspuns în locul lui, e dreptul meu a mi-o 
completa întrebând direct pe domnul avocat Nistor. 


Cine credeţi că a făcut această constatare? 
Apărarea. 


— Nu bănuiesc pe nimeni! Dumneavoastră sunteţi dator a vă răspunde singur, 
dovedind-o, cum aţi spus. 


Procurorul. 
— Poate nu vă va conveni auzind? 
Apărarea. 


— Atunci, vă vom combate. Cele două părţi nemaiavând de pus nici o întrebare, se 
audiară restul martorilor, în majoritate invitaţii ce fuseseră chemaţi la instrucţie, şi în fine se 
dădu cuvântul Acuzării. 


După ce făcu un fel de biografie a bancherului în care fixă calităţile lui de financiar şi 
mare filantrop, trecu la legăturile lui cu membrii ce-i compuneau familia. 


Procurorul. 


— Acest om bogat şi cult, suflet între sufletele de seamă, om care putea să-şi formeze 
o familie, a renunţat la toate bucuriile personale, devotându-se cu trup şi suflet creşterii celor 
3 nepoți ai lui. Pentru el, aceştia au fost toată bucuria vieţii. Lor le închină anii tinereţii lui, 
toată puterea muncii lui, căznindu-se să facă din ei oameni folositori societăţii, stimati şi iubiţi 
de toată lumea. 


După această apoteozare a dragostei pentru nepoţii lui; povesti cum s-a îngrijit de 
educaţia şi instruirea lor, îndreptând pe fiecare pe o carieră sigură. 


— Sprijin pentru zile grele. 


— Căci zicea întotdeauna că „vremurile devin tot mai tulburi, şi nu se ştie ce poate 
aduce ziua de mâine, şi omul trebuie să fie întotdeauna înarmat pentru a face faţă nevoilor”. 


Trecu la nemulţumirile ce avusese de îndurat, de pe urma nepoților. Pomeni în treacăt 
despre primul care-l nemultumise, si care după ani de suferinţă printre străini, s-a întors 
acasă, pocăit, însă prea târziu, căci binefăcătorul lui murise, vorbi puţin despre Marcela, căreia 
nu-i găsi nici o vină; şi în fine trecu la Jean. 

Procurorul. 


— Acest nepot, fu acela care trebuia să-i dea lovitura de graţie. În numele mortului, al 
societăţii şi al legii, acuz pe avocatul Jean Mărculescu ca autor al morţii bancherului 
Mărculescu, unchiul lui, suprimându-l prin otravă. 


Văd că întreaga sală a tresărit la auzul acestei acuzări! Văd pe domnii Jurati privindu- 
mă, mirati. Mă întreb, de ce? Când toată lumea ştie că în şedinţa de azi a Curţii cu Jurati, se 
judecă procesul avocatului Jean Mărculescu, asasinul unchiului său, bancherul Mărculescu. 


Dar, pentru că întrebarea mea cere un răspuns, şi pentru a nu vă lăsă prea mult pe 
gânduri, să vă explic eu. 


Răzleţele intervenţii ale Apărării, în dezbaterile ce au avut loc până s-a dat cuvântul 
Acuzării, au împins faptele, din calea lor normală, pe cărări întunecoase, şi ca atare a creat în 
acest proces un semn de întrebare, care se vede pe feţele dumneavoastră. Ei bine, chiar 
aceste interveniri răzlețe ale Apărării, analizându-le mai în fond, ne vor duce sigur înapoi pe 
drumul adevărului, la capul căreia vom găsi răspunsul: „Avocatul Jean Mărculescu este 
asasinul bancherului Mărculescu, unchiul lui”. 


Prima intervenţie a fost în privinţa acelui „faimos buton”, care prin prezenţa lui acolo 
unde a fost găsit, nu numai că acuză în mod temeinic, dar apare chiar ca un martor preţios, 
care povesteşte clar ceea ce a văzut făptuindu-se. Deci nu mai poate fi tăgăduită această 
probă, mai ales că însuşi acuzatul recunoaşte că-i aparţine. Chestiunea care se pune este: Cum 
a ajuns butonul lângă mort? Două răspunsuri se pot da: sau că ucigasul l-a pierdut pe când se 
lupta cu victima; sau că ucigaşul l-a pierdut în graba ce a pus să-şi împlinească opera de 
distrugere. 


Prima, cade, deoarece s-a stabilit că nu a fost nici o luptă între victimă şi atacator; a 
doua rămâne în picioare pentru noi şi pentru dumneavoastră domnilor Jurati. 


Apărarea. 


— Ar rămâne, dacă n-ar mai fi şi a treia: Butonul a fost pus acolo de altă persoană, 
care avea tot interesul să facă aceasta. 


Privirile tuturora se concentraseră asupra lui Nistor; însuşi procurorul păru atins de 
această intervenţie. După o clipă se reculese şi i se adresă: 


Procurorul. 


— Dacă veţi putea dovedi aceasta, vom crede-o! Dar pentru că noi avem dovadă 
sigură, nu renuntám la a noastră. 

Apărarea. 
— Vom încerca-o, de altfel ca şi dumneavoastră. 
Procurorul. 


— Celelalte intervenţii au fost luminate la timp sau sunt de prea puţină importanţă, ca 
să mai revenim asupra lor. 


Deci să trecem la procesul în sine. 


După ce povesti despre legăturile ce existau între Şerban şi Marcela, legături pe care le 
admitea şi acuzatul de azi, după cum se constată din declaraţia aflată la dosar, trecu la 
dispariţia testamentului pe care alipindu-l crimei, făcu din amândouă acestea un punct 
comun în acuzarea lui, reconstituind crima. 


Procurorul. 


— Cei doi, acuzatul şi domnisoara lvascu, aveau cunoştinţă de existenţa testamentului 
făcut în favoarea lor, de răposat. 


Dar testamentul cuprinde clauza, că numai „în cazul când cei doi s-ar fi căsătorit, ar fi 
rămas moştenitorii lui;” în caz contrar ar fi trecut asupra unor instituţii de binefacere şi 
diferite donaţii. Această clauză le încurcă planul, căci altele erau scopurile celor doi nepoți. 


Deci trebuia lucrat în direcţia convingerii bancherului, să renunţe la clauza 
testamentară. 


Primul asalt l-a dat acuzatul, în seara petrecerii, dar s-a lovit de tenacitatea unchiului, 
care l-a ameninţat cu dezmostenirea, numai că i-a vorbit de aşa ceva. Cum era convins că 
acesta îşi va ţine ameninţarea, ştiindu-l cât era de hotărât, având exemplul vărului lui, domnul 
Stăncescu, pe care dezmoştenindu-l acum 10 ani, n-a mai revenit; cum nu vroia să renunţe la 
intenţia de a se căsători cu alta, dar cum nici nu vroia să renunţe la avere, în mintea 
acuzatului de azi, încolţi ideea suprimării unchiului, şi de aceea, fără voie însă, îi scăpă 
ameninţarea: „Vom vedea”, ca ripostă la cele spuse de bancher. Nu vom căuta sá cercetám ce 
a vrut să în? Eleagă, mai întâi pentru că acuzatul nu este dispus să ne răspundă, şi al doilea 
pentru că ceea ce a urmat a întregit ameninţarea ce rostise. Pentru toţi, acest „Vom vedea” 
trebuie întregit cu câteva cuvinte, pe care ce e drept, nu le-a rostit, dar faptele au dovedit 
care i-a fost intenţia; anume: „Vom vedea, dacă vei avea timpul s-o faci!” 


Se opri o clipă, şi văzând că pe faţa Juratilor, cuvintele lui au găsit o aprobare, zâmbi 
sigur de sine, apoi continuă. 

Procurorul. 


— Criminalul, om destul de hotărât şi el, de teama ca nu cumva chiar a doua zi, 
bancherul să-şi împlinească ameninţarea, ştiind că va cerceta şi pe domnisoara Ivașcu, care va 
întări cele spuse de el, se hotărî să-şi împlinească planul. Cu minte clară văzu avantajele ce 
putea trage din situaţia acelei nopţi: 


1. Supărarea ce-i făcuse putea fi uşor socotită drept un motiv de atac al inimii şi deci 
cauza unei morţi naturale; mai ales că se? Tia că suferă de inimă. 


2. Putea stabili prin martori că plecase înainte din casă, lăsând pe bancher furios, ca să 
fie admis primul punct. 


3. Că nu putea fi acuzat direct de moartea lui, cel mult putându-se zice că numai 
discuţia pe care a provocat-o, a fost cauza morţii. Dar acest fapt nu poate fi un motiv pentru a 
fi judecat de Justiţie, căci o ceartă, atât timp cât nu există o lovire, nu face probă de uciderea 
unui om. 


Cât priveşte otrava, nu avea nici o grijă, căci cine s-ar fi gândit să-l acuze pe el, când ar 
fi trebuit să dovedească mai întâi că a fost lângă mort, după ce s-a petrecut scena din birou, 
ori prin cele 3 puncte ce v-am spus mai sus, el era sigur că acest lucru nu se poate dovedi. 


Dar domnilor Jurati, deoarece trebuia lucrat în grabă, noaptea fiind pe sfârşite, 
temându-se ca a doua zi să nu se întâmple dezmostenirea, cu începere de la ora 2,30 şi-a pus 
planul în execuţie. 


O informaţie dată de agenţii poliţiei, ne descoperă un fapt nou şi destul de 
surprinzător. Să vă citesc biletul: „În noaptea crimei, avocatul Şerban Stolnicu a intrat acasă la 
ora 4 dimineaţa”. 


Toate privirile se îndreptară spre Şerban, a cărui față arăta o nepásare silită; Marcela 
păli uşor; Jean îl privi surprins. Avocatul Nistor rămase pe gânduri, încruntându-se uşor; 
Procurorul zâmbi cu răutate privind în toate părţile, sigur fiind de efectul convingător pe care 
începea să-l facă asupra Juratilor şi întregii săli. 


Apărarea. 


— Rog pe domnul procuror să precizeze clar legătura dintre crimă şi faptul că domnul 
avocat Stolnicu a intrat acasă la ora 4 dimineaţa. Oare aveţi intenţia sá formulati o acuzaţie de 
complicitate, sau vreţi să acuzaţi pe altcineva de omorârea bancherului? 


Fără a da atenţie intervenţiei Apărării, procurorul se adresă Preşedintelui. 

Procurorul. 


— Rog pe domnul Preşedinte să întrebe pe martorul Şerban Stolnicu, cum îşi justifică 
timpul trecut de la părăsirea casei bancherului şi până la intrarea în casa dumisale, adică de la 
orele 2 până la 4 dimineaţa. 


Apărarea se opuse, cerând să se formuleze acuzarea mai întâi: Preşedintele luând 
avizul Primului Jurat, puse întrebarea. Trecu o bucată de timp până ce Şerban răspunse, 
hotărât: 


Şerban. 


— Refuz a da un răspuns. Dacă sunt bănuit să se facă plângerea; şi după ce se va urma 
calea legală, voi răspunde, dacă voi socoti necesar. 


Se produse rumoare în sală. Preşedintele agită clopotelul, apoi ceru procurorului să 
precizeze. În sală se făcu atâta linişte, că dacă s-ar fi aruncat un ac s-ar fi auzit căderea lui pe 
podele în toată încăperea. 


Procurorul. 

— Depinde de răspunsul ce veţi da. 
Şerban. 

— Insist în răspunsul prim ce am dat. 
Procurorul. 

— Atât mai rău pentru dumneavoastră! 


Domnilor Jurati, pentru a se vedea care este legătura între lipsa domnului Stolnicu şi 
crimă, vă voi povesti cum s-a făptuit uciderea bancherului Mărculescu. 


Acuzatul. 


— Despre care nu mai încape nici o îndoială că este asasinul. Înainte de a se duce 
acasă la victimă, s-a întâlnit cu domnul Stolnicu. Dacă întâlnirea va fi fost intenţionată sau din 
întâmplare, nu interesează; fapt precis este că s-au văzut, şi fapta de mai târziu: apariţia 
testamentului furat, care ştim cum a ieşit la lumină, ne-o dovedeşte. 


În această întâlnire, s-au înţeles asupra părţii ce-i revine fiecăruia. 


Apărarea. 

— Domnule Preşedinte, vă rog să luaţi act că domnul procuror? l-a formulat acuzarea 
de complicitate împotriva domnului Stolnicu. Deşi ar fi un drept al nostru a cere amânarea 
procesului, pentru a se completa instructia, faţă de această nouă situaţie, totuşi cerem a se 
face instructia orala în şedinţă, pentru că vreau ca astăzi să se sfârşească nenorocirea ce apasă 
pe capul nostru., Ambele părţi fiind de acord, procurorul continuă. 


Procurorul. 


— După ce se făcu linişte în palatul bancherului, cei doi se introduseră în casă. E 
adevărat că portarul declară că nu l-a mai văzut pe acuzat intrând înăuntru; dar tot el spune 
că în acea dimineaţă n-a mai încuiat uşa ca de obicei, fiind orele 2 şi la ora 5 având ordin să se 
înceapă curățirea casei. Deci cei doi au putut intra neobservati. Nu se temeau, căci dacă ar fi 
fost surprinşi, nimeni nu i-ar fi chestionat, ştiindu-se că acuzatul putea intra oricând în acea 
casă; cel mult s-ar fi împiedicat crima, dacă nu s-ar fi amânat pentru altă dată. 


Asigurati că n-au fost văzuţi, se introduserá în dormitorul victimei. Acesta, obosit si 
suferind, nu-i simţi. Pe buzele întredeschise, în somn, ale victimei, acuzatul turnă praful 
ucigător; bancherul, fie provocat, fie silit de senzaţia pe care o avu la atingerea unui corp 
străin, de o parte atât de sensibilă, buza, strânse gura şi astfel introduse otrava în corp. Numai 
astfel a putut fi otrăvit; apa din pahar şi sticlă dovedesc că în ele n-a fost pusă otravă. 


În aşteptarea sfârşitului, asasinul se plecase asupra victimei, şi în această situaţie, un 
buton s-a desprins de la cămaşă, căzând lângă mort, neobservat de criminal. 


Dar pentru că timpul era scurt, până să se lumineze, faptul petrecându-se între 3-4, iar 
lumina se face la 4 jumătate, şi cum nu ştia dacă va avea sau nu de lucru cu victima, pe când 
acuzatul săvârşea crima, complicele lui fura testamentul. lată deci că suntem de acord cu 
apărarea, că: „înainte de a se descoperi moartea bancherului, de către servitor, altă persoană 
a avut cunoştinţă de ea”. 


Noi suntem mai categorici, spunând că pe când ucigaşul îşi împlinea opera, complicele 
sustrăgea testamentul... 


După ce isprăviră, cei doi se retraseră fără a fi observați de cineva; de altfel servitorii 
erau atât de obosiţi, încât după cum declară toţi, abia la ora 6 au început curátitul casei, până 
atunci toţi dormind. 


Pentru orice eventualitate, testamentul fu reţinut de către complice, şi ştim cum a 
ajuns apoi în mâinile acuzatului. Ajuns acasă, acesta s-a grăbit să anunţe pe domnişoara 
Ivaşcu, după cum ati auzit, prin acea scrisoare, care vi s-a citit. 


Apărarea. 

— Asta ar însemna că şi domnisoara Ivaşcu nu este străina de cele întâmplate. Nu 
cumva o credeţi complice şi pe domnişoară? 


Procurorul. 
— Aceasta o spui dumneata! 


Eu, neavând nici o probă, şi nimic nedovedind aceasta, nu pot ridica o asemenea 
bănuială. 


Mai departe analiză cele ce cunoaştem în legătură cu găsirea testamentului, ironizând 
uşurinţa de care au dat dovadă cei doi putând să îndrepte paşii justiţiei pe căi greşite, în 
privinţa unei „alte persoane” care a trimis testamentul pe adresa complicelui, dar pentru 
acuzat. 


Vorbi în treacăt despre dispariţia albumului cu mărci şi a sumei de 100.000 lei. 
Procurorul. 


— Dar din cercetările făcute, nu există nici o legătură între acest furt şi crimă. Cel mult, 
dacă numai cei în cauză, acuzaţii de azi, nu vor fi urmărit ca prin această simulare de furt să 
procure o nouă încurcătură Justiţiei. 


Cercetările sunt în curs, şi Justiţia care e pe cale dreaptă, va face lumină şi în această 
nouă afacere. 


Trecu la concluzii cerând o sentinţă de condamnare cu maximum de pedeapsă pentru 
criminal, şi totodată deschiderea acţiunii publice împotriva lui Şerban Stolnicu, acuzat de 
complicitate în uciderea bancherului Mărculescu. 


Procurorul. 


— Această complicitate o sprijin pe: a) A lipsit de acasă în acelaşi timp cu criminalul, 
adică între orele 2-4; b) Testamentul furat, a fost adus criminalului, de către el, fapt dovedit 
prin declaraţia ce a dat-o, fiind surprins asupra faptului de către domnul jude de instrucţie; c) 
Că la distrugerea acestui testament, criminalul şi complicele erau deopotrivă de interesaţi: 
primul, ca moştenitor direct ai bancherului; al doilea, ca moştenitor prin căsătoria pe care o 
puseseră la cale de comun acord cei doi impricinati. 


? 
După ce se suspendă şedinţa 10 minute, se dădu cuvântul Apărării. 
Apărarea. 

— Acuzarea făcută de domnul procuror este abil concepută, dar suferă de un mare 
păcat: se sprijină mai mult pe presupuneri decât pe probe reale. Trebuia o cuvântare 
frumoasă pentru a impresiona pe domnii Jurati, în lipsa unor probe bine dovedite. Cât 
priveşte „biletul” prin care suntem informaţi că domnul avocat Stolnicu a intrat acasă la ora 4 
dimineaţa, recunosc că a fost punctul culminant al discursului, şi că a produs o clipă de 
şovăire la toţi de față. Vă mărturisesc că eu însumi am rămas surprins. 


Procurorul zâmbi ironic. 
Apărarea. 


— Domnul procuror zâmbeşte?! V-aţi grăbit sá vă manifestati sentimentele înainte, de 
a a? Tepta să sfârşesc, m-a surprins, am zis, căci deşi ştiu unde am fost, totuşi nu socotesc 
necesar a da explicaţii, nefiind nevoie de aceasta, pentru a nu dovedi că n-am nimic comun cu 
crima. Dar să trecem la fondul chestiunii, adică al acuzării de crimă, pusă pe seama clientului 
meu. 


Mai întâi fac o declaraţie. Până ieri, am crezut că voi da pe mâna Justiţiei pe adevăratul 
vinovat, dar m-am convins în cele din urmă că mă aflu pe o cale gre? Itá. 


Tăcu. Ca din întâmplare privirea lui se opri o clipă asupra lui Mişu Stăncescu; acesta 
era palid, dar se ţinea tare. Văzând privirea de încurajare pe care i-o aruncă avocatul, îi zâmbi 
recunoscător. 


Procurorul schiţă un zâmbet de indulgență, privind spre Nistor, apoi indiferent răsfoi 
prin dosar. Sala rămase contrariată, căci se aştepta la descoperiri senzaţionale din partea 
Apărării, ştiind marile calităţi de detectiv ale avocatului. Multumirea pe care toţi din sală se 
pregáteati s-o guste, se transformă într-un fel de plictiseală, care deveni chiar ostilă 
acuzatului. 


Nistor, dându-şi seamă de această atmosferă pe care o crease declaraţia lui, îşi 
continuă cuvântarea, prefăcându-se indiferent. 


Apărarea. 


— Dar, dacă n-am găsit vinovatul, asta nu înseamnă că nu voi putea dovedi 
nevinovăția noastră. 


Procurorul. 


— Totuşi aţi bănuit pe cineva, din moment ce două luni aţi cercetat într-o direcţie. Nu 
putem cunoaşte şi noi pe cine aţi bănuit? Poate Justiţia va fi mai norocoasă. 

Apărarea. 


— Dacă eu sunt convins că am umblat pe un drum greşit, nu face să ne mai ocupăm 
de bánuielile mele. 


Nu insistati, căci aceasta ar denota că nu sunteţi sigur de probele ce aveţi contra 
acuzatului, şi aţi fi gata a admite că un altul a făptuit crima. 


Procurorul. 


— Nu astfel trebuie privită întrebarea mea. Justiţia e datoare să cerceteze. Totul 
pentru a nu pedepsi un nevinovat, dar tot atât de datoare este să nu lase nici o umbră de 
bănuială că s-a osândit un nevinovat, şi de aceea întreb încă odată: Pe cine aţi bănuit? 


Apărarea. 


— Dacă eraţi în dubiu că instructia nu e completă şi probele nu sunt destul de 
convingătoare, de ce n-aţi cerut amânarea procesului de la început? 


Procurorul. 


— Văd că persistati de-a scăpa prin tangentă din jocul pe care l-aţi pornit din primele 
clipe; dar vă previn, că pentru mine şi domnii Jurati, probele sunt puternice şi nu mai e nici o 
îndoială în mintea noastră, că asasinul este chiar acela care se află pe banca acuzării, iar 
complicele lui, demascat în şedinţă, stă la dispoziţia Justiţiei. 


Duelul dintre Acuzare şi Apărare, mai readuse vioiciunea în spectatorii care-? | 
încordară atenţia. 


Apărarea. 


— Voi fi scurt! Pentru aceasta nu voi face altceva decât să dovedesc că „nu sunt 
criminalul”. Pe adevăratul vinovat, căci trebuie să fie unul, rămâne să-l găsească Justiţia, nu 
eu. 


Prima chestiune pusă de domnul procuror, în rechizitoriul domniei sale, este „faimosul 
buton”. Povestea găsirii lui, n-o voi mai reaminti căci toată lumea a reţinut precis: „S-a găsit 
lângă mort”. Toti ştim cum a ajuns, căci ne-a descris domnul procuror. 


Dar, deşi, domnia sa recunoaşte că n-a fost nici o luptă între victimă şi agresor, totuşi 
acesta a pierdut un buton. 


Însă pentru a nu rămâne descoperit, găseşte modul: „Pe când aştepta deznodământul, 
un buton s-a desprins de la cămaşa asasinului şi a căzut lângă mort, neobservat de criminal”. 

Mi se pare că domnul procuror s-a grăbit cu această explicaţie. 


Cum se poate ca un om care pare a avea stofă de criminal consumat, după măsurile 
care şi le ia să nu se fi gândit să-şi şteargă urmele? Un criminal care să aştepte, lângă victimă, 
până ce îşi dă sufletul şi să nu aibă prevederea a nu lăsa nici o urmă a trecerii lui? Mie mi se 
pare greu de admis atâta lipsă de prevedere de la un criminal atât de iscusit. 


Dar, domnilor Jurati, din cele constatate de domnul medic legist, reiese că victima 
murise de 5 ore, când a stabilit domnia sa moartea. Constatarea o face la ora 10,30, deci 
victima sucombase la ora 5,30. Atunci cum rămâne cu cele stabilite de domnul procuror, că: 
Acuzatul a intrat acasă la el pe la ora 4 dimineaţa, deci aproape cu 2 ore înainte de a muri 
bancherul, adică după ce a asistat la sfârşitul lui, şi când a pierdut butonul? Cum se poate că 
la aceiaşi oră el să fi fost şi lângă victimă şi acasă la el? 


Pentru noi, din această concluzie logică, rezultă că altul este vinovatul de uciderea 
bancherului, şi această convingere trebuie să fie şi pentru dumneavoastră, domnilor Jurati. 


Procurorul. 


— Abil învârtite lucrurile, dar, noi avem proba vie, butonul, pe când dumneavoastră 
numai vorbe mestesugit invártite. 


Apărarea. 
— lar povestea butonului?! 
Procurorul. 


— V-am mai spus-o şi v-o repet mereu: Butonul vă strânge ca un cleşte electric. 
Dovediti-ne că altfel a ajuns acolo şi atunci vă voi crede nevinovat. 


Apărarea. 


— Altă chestiune: „Dispariţia testamentului”. Fără a aduce măcar o probă reală, 
domnul procuror, pornind de la ideea fixă că există şi un complice, pe care-l scoate din 
împrejurarea că altă persoană a adus testamentul în casa acuzatului, ajunge la concluziile: a) 
Că acest complice există cu adevărat; b) Că acesta a sustras testamentul; c) Că între ei era o 
cauză comună de salvat: averea bancherului, care le scăpă prin purtarea pe care o avusese 
acuzatul de azi, faţă de unchiul lui. 


lată domnilor Jurati, cum numai printr-o simplă voinţă a domnului procuror, se 
reconstituie întreaga crimă. Dar vă întreb cât timp a vorbit domnia sa, a urmărit cineva din 
dumneavoastră starea de spirit a acuzatului şi a complicelui? 

Nu mă îndoiesc că da! Şi atunci, fiecare din dumneavoastră a văzut curiozitatea cu 
care cei doi ascultau povestea. Aceiaşi curiozitate am văzut-o pe feţele dumneavoastră, şi a 
întregii săli. 


Era atenţia pe care o, pune omul când i se povesteşte o crimă celebră sau asistă la un 
spectacol de teatru. Deci comedia de care tot vorbeşte domnul procuror, punând-o pe seama 
noastră, o juca domnia sa, având ca spectatori întreaga sală, începând de la domnul 
Preşedinte şi până la acuzat. 


Ce face domnul procuror, pentru a câştigă atenţia şi astfel aprobarea dumneavoastră? 
Începe prin a intra în viaţa intimă de familie a mortului, şi atátánd curiozitatea bolnavă care 
trăieşte în noi toţi, când e vorba de o aventură de dragoste, izbuteşte să facă dintr-o legătură 
care este firească şi aprobată de toţi în viaţa de toate zilele, însuşi motivul care va duce la 
crimă. 


De la această dragoste, trece prin toate scenele ce-au avut loc între noi şi unchiul 
înainte de moartea lui: În discuţia ce-am avut cu el în birou, vede primul asalt dat de noi 
pentru a ne asigura moştenirea; în expresia cu care am răspuns la ameninţarea lui cu 
dezmostenirea, vede clar „ameninţarea cu moartea”, în lipsa noastră de acasă şi a domnului 
Stolnicu, care printr-un concurs de împrejurări corespund, vede desfăşurarea întregii acţiuni 
care a adus moartea bancherului; în apariţia testamentului, vede reconstituirea crimei. 


Două sunt aparențele care ne apasă mai greu în această desfăşurare magistrală pe 
care o face domnul procuror, în dorinţa, legală de altfel, de a nu-i scăpă victimele care pentru 
un moment se găsesc pe banca acuzării. 


Prima, expresia „Vom vedea” pe care am rostit-o; a doua, lipsa noastră de acasă de la 
ora 2,30 la 4 şi intrarea domnului Stolnicu acasă la ora 4. 


Pentru prima suntem de acord cu domnul procuror, că este urmată de o altă idee, 
precedată de vorbă „dacă”. Însă pe când domnia sa pune, ca subordonată de „cauză” pe 
„dacă, vei avea timp să faci această”, noi o punem pe „dacă vei putea, vei îndrăzni să faci una 
ca asta”. În această expresie se află adevărul, şi acuzatul a răspuns clar când i s-a pus 
întrebarea: Ce a vrut să înţeleagă prin această ameninţare? Răspunsul îl ştiţi. Chestiuni 
familiale. 


Procurorul. 


— Deci trebuie să ne mulţumim cu „misterul unei táceri” pe care ne-o impune 
acuzatul, chiar atunci când faptele dovedesc că noi avem dreptate în întregirea pe care am 
dat-o? E prea slabă explicaţia dumneavoastră, şi cum noi cerem probe, nu şarade pe care n- 

avem timp să le dezlegăm, rămâne bine stabilit pentru toţi că întregirea nu poate fi decât prin 
„dacă vei avea timp să faci aceasta!” 


Apărarea. 


— Între cele două întregii, pe care le-am dat eu şi dumneavoastră, rămâne pentru 
domnii Jurati să aleagă. 


Pentru a doua, vom demonstra absenţa acuzatului în locul unde se făptuia crima, 
precum şi lipsa complicelui la aceeaşi oră şi din acelaşi loc. 


Din momentul ce domnul procuror a depus acuzaţia de complicitate împotriva 
domnului Stolnicu, acesta nu mai poate să ascundă adevărul. 


Rog pe domnul Preşedinte a întreba pe martorul Şerban Stolnicu, unde a fost între 
orele 2-4 în noaptea crimei? 


Preşedintele puse întrebarea. 
Şerban. 

— Refuz a da vreo relaţie! 
Procurorul. 


— Domnilor Juraţi, vedeţi cum se continuă cu alimentarea atmosferei de senzaţional? 
Era de aşteptat acest răspuns, şi chiar după această „tăcere“ se alerga. 


Prin „dulcegăria unei nopţi de dragoste” petrecută, sau închipuită ca atare, pe care şi- 
au propus s-o îmbrace în straiele unui cavalerism din anul 1600, Apărarea vrea să atingă 
coarda sensibilă a inimii dumneavoastră. Domnilor Jurati, cine dintre noi n-a visat măcar 
odată în copilărie o aventură din vremea cavalerismului în care el să fie eroul principal? 
Această notă vrea s-o facă să vibreze în inima dumneavoastră şi prin ea să obţină o uşurare a 
pedepsei, căci la o achitare nu se poate a? Tepta. 


Ideea dumneavoastră, domnule avocat, de a vă ascunde înapoia unei dame pe care nu 
vreţi s-o compromiteti orice s-ar întâmpla, este romantică! Pentru dumneavoastră, domnule 
Stolnicu, apare ca ceva nobil. Dar ambii aţi uitat că vremea lui Don Quijote şi a tuturor 
cavalerilor mascaţi, a pierit de mult, zăcând sub mormanul multor secole prăbuşite peste ea. 


Deci părăsiţi calea pe care ati pornit şi declaraţi cinstit care a fost concursul ce-a? | dat 
criminalului. 

Şerban nu dădu nici un răspuns. După o clipă de tăcere, Marcela se ridică de la locul ei 
şi interveni, hotărâtă: 


Marcela. 
— Voi răspunde eu, domnule Preşedinte. 


Priviri surprinse de această intervenţie, se îndreptară spre ea. Preşedintele 
neînţelegând ce vrea, privi cercetător spre avocatul Nistor; procurorul se încruntă, fixând-o. 


Juratii o priveau, unii curiosi, alţii cu insistenţă, convinşi fiind că vor auzi lucruri 
senzaţionale; în aşteptarea destăinuirilor ei, începură a comenta între ei. 


Apărarea. 
— Domnule Preşedinte, martora are ceva de spus, şi vă rog să fie ascultată. 
Procurorul. 


— Ne opunem la audiere. Martora şi-a făcut odată declaraţiile, şi dacă mai avea ceva 
de spus trebuia să spună atunci. 


Apărarea. 


— Domnule Preşedinte, insistăm, pentru că de această declaraţie depinde nevinovăția 
noastră. 


Preşedintele incuviintá cu aprobarea Juratilor. 
Marcela. 


— După cum am mai spus, pe la ora 2, unchiul simțindu-se rău, l-am condus în 
dormitorul lui. 


Asigurată, apoi, că nu e în nici un pericol, ci numai o uşoară indispozitie, am părăsit 
casa. 


În stradă mă aşteptă Şerban, care m-a condus până acasă. Cum eram enervată de cele 
petrecute, şi vroind să respir puţin aer rece, am făcut drumul pe jos până acasă. Ajunşi, 
Şerban s-a urcat la mine şi am stat împreună până la orele 3 şi jumătate, când s-a retras. 


Aceasta am avut de spus domnule Preşedinte. Dacă e nevoie, sunt gata să le întăresc 
prin jurământ. 


Preşedintele. 

— Cu ce probati adevărul celor spuse? 
Marcela. 

— Cuvântul meu. 

Preşedintele. 


— Trebuie martori, care să fi văzut pe domnul Stolnicu intrând sau ieşind de la 
dumneavoastră, servitorul care v-a deschis când aţi intrat, ar fi o probă. 


Marcela. 


— Deoarece era târziu, şi pentru că totdeauna am o cheie asupra mea, n-am sculat pe 
nimeni, ci am deschis eu; asemenea la plecarea lui Şerban, tot eu am închis”. 


Procurorul o privi zâmbind ironic, apoi cu un aer sfătuitor, îi atrase atenţia. 
Procurorul. 


— De obicei în astfel de ocazii se ia cel puţin un martor dintre slugi, mai ales că faptul 
nu impune o neapărată ascundere de lume, cum cred că e cazul dumneavoastră, Rău aţi făcut 
că v-aţi abătut de la regula comună. 


Zâmbete ironice şi murmure cu înţeles porniră din rândul spectatorilor. Preşedintele 
agită clopotelul. Se făcu tăcere. Marcela era roşie; Şerban palid şi furios îşi strânse pumnii, 
privind amenintátor spre procuror, care după o clipă de tăcere continuă. 


Procurorul. 


— Domnule Preşedinte, domnilor Jurati, vedeţi dumneavoastră ce bază se poate pune 
pe această mărturisire, pentru care nu se poate aduce nici o dovadă. Vă rog să nu uitaţi că 
martora are tot interesul să apere pe acela pe care-l socoteşte drept logodnic, după cum am 
spus-o în prima declaraţie. 


Recunoaştem că e de admirat gestul făcut, prin care cu riscul de a se compromite 
deplin, a luat partea domnului Stolnicu; dar în zadar a făcut-o. 


Ne trebuie dovezi, nu vorbe şi jurăminte. 


Apărarea. 

— Dinadins am lăsat lucrurile să alunece pe această pantă. În rechizitoriul făcut de 
domnul procuror, domnia sa a spus „că înainte de a intra la bancher, acuzatul s-a întâlnit cu 
domnul Stolnicu”. Recunoaşte domnul procuror, că a spus? 


Procurorul. 
— Da! 
Apărarea. 


— Desi n-aţi putea sá ne dovediti aceasta, totuşi nu v-o cerem! Mă mulţumesc cu 
confirmarea dată. 


Domnule Preşedinte, domnilor Jurati, vă rog sá vá osteniti puţin, memoránd cu mine, 
datele ce voi produce pentru a arăta: 


1. Că nu ne-am întâlnit cu nimeni după ce-am plecat de la unchiul nostru; 
2. Că suntem complet străini de crima ce ni se pune în sarcină. 


— La ora 1 am avut discuţia cunoscută în biroul bancherului şi imediat am părăsit casa; 
dovadă - sunt declaraţiile personalului de la vestiar; 


— La ora 2, am intrat în casa noastră; dovadă - declaraţia gardistului, aflată la dosar. 


În acest timp, domnul Stolnicu se afla la petrecere; dovadă, declaraţiile aflate la dosar, 
cum şi faptul că odată cu toţi invitaţii a părăsit şi domnia sa casa, şi după cum se ştie, aceasta 
s-a petrecut la ora 2. 


Deci, când noi intrăm acasă, domnul Stolnicu abia se retrăgea de la petrecere. Ca atare 
între orele 1-2 nu ne-am întâlnit. 


— Între orele 2-4, domnul Stolnicu se afla la domnişoara Ivaşcu; dovadă — declaraţia 
din urmă a domnişoarei Ivaşcu. 


Procurorul. 


— Nedovedită prin nimic. Până aici am admis tot ceea ce aţi spus, dar acum vă cerem 
încă odată să ne daţi dovezi, nu vorbe şi concluzii, care sunt trase din fapte contestate de noi. 


Apărarea.... 


— Sau în altă parte... Unde? Nu ne interesează, aceasta pentru a face pe placul 
domnului procuror. 

Procurorul. 
— Interesează, noi am precizat că ajută pe criminal. Precizati şi dumneavoastră? 
Apărarea. 


— Dar dacă voi dovedi că în tot acest timp, adică de la orele 2-4, acuzatul a fost în altă 
parte, unde nu se putea întâlni cu complicele, atunci domnul procuror va trebui să admită că 
„întâlnirea şi punerea la cale a crimei, cum şi însăşi existenţa acuzării ce ni se aduce nu-şi mai 
are locul, dovezile ce le aduce fiind spulberate”. 


Procurorul îl privi lung, apoi schiţă un zâmbet ironic. 

Procurorul. 

— În fine se pregăteşte un nou alibi. Luaţi seama că am mai spulberat unul. 
Apărarea. 

— De astă dată cu dovadă, domnule procuror. 


Tăcu căutând în geantă. Procurorul era nerăbdător. În sală, se făcu tăcere, că dacă 
cineva, ar fi aruncat o foaie de hârtie pe jos, s-ar fi auzit căderea ei. 


Toate privirile păreau legate de buzele lui. Jean îl privea curios dar şi intrigat. Doamna 
Florinescu era palidă, dar nici un muşchi nu tremura pe faţa ei. Mişu îşi şterse fruntea cu 
batista; era obosit. Marcela nu îndrăznea să mai ridice privirea. Preşedintele privea calm, om 
care văzuse multe, nu se impresiona prea iute; Juratii dimpotrivă, îşi fixaserá privirea pe 
Nistor, căutând cu lăcomie spre el. 


În fine avocatul scoase o scrisoare şi o puse pe masa Preşedintelui, rostind apăsat. 
Apărarea. 


— Domnule Preşedinte, prin această scrisoare, facem dovada locului unde am fost 
între orele 2 şi 4, deci că suntem străini de crimă. 


Am primit-o în seara primei arestări a acuzatului. Data pusă de Poştă pe plic, 
dovedeşte această. Se poate controla. De altfel lucrul l-am făcut eu, şi în acest sens am primit 
o adresă a Poştei prin care confirmă data ca fiind exactă, iar scrisoarea înregistrată ca trimisă 
mie. Aveţi aici şi dovada Poştei. 


Fără s-o atingă, Preşedintele i se adresă: 
Preşedintele. 


52 


— Cititi-o, vă rog! 


Avocatul citi scrisoarea ce primise de la doamna Florinescu, apoi se adresă 
Preşedintelui. 


Apărarea. 

— Numită doamnă se află în sală, şi dacă e nevoie poate depune ca martoră. 
Acuzarea incuviintánd; doamna Florinescu fu ascultată. 

Procurorul. 


— De ce n-aţi dat această declaraţie domnului jude instructor, când stiati că se 
instruie? Te crima? Prin purtarea dumneavoastră aţi făcut poate, ca un nevinovat să sufere 
rigorile unei arestări şi hula lumii întregi. 


Apărarea. 


— Eu am oprit-o să facă acest lucru. Atât timp cât bănuiam pe cineva, nu puteam 
îngădui să se intre în viaţa intimă a unei familii, viaţă care nu privea pe nimeni, deci n-am vrut 
să fac uz de acest act. 


Domnule Preşedinte, domnilor Jurati, prin această scrisoare întărită de martoră în 
şedinţă, prin prestare de jurământ, am făcut dovadă că între orele 2-4, când domnul procuror 
bănuie? Te că s-ar fi comis crima, noi am fost reţinuţi în altă parte, deci nu puteam fi în acela? 
| timp în două locuri. 


În altă ordine de idei, întrucât domnul procuror, ne acuză că ne-am întâlnit cu 
complicele, înainte de comiterea crimei, şi cum noi dovedit că n-am făptuit-o, rezultă că nu 
ne-am întâlnit, căci pe când domnul Stolnicu se află la domnişoara Ivașcu, noi ne aflam la 
fosta doamnă Florinescu, locuinţe diametral opuse, distanţa cărora necesită un drum de cel 
puţin 1/2 oră cu automobilul pentru o întâlnire. 


Rezultă deci, că altă persoană este vinovată de moartea bancherului. Şi aceasta se 
poate dovedi din următoarele fapte: 


— Din constatarea domnului medic legist, bancherul a murit la ora 5,30, iar otrava a 
lucrat timp de 5 ore, adică a fost luată de el încă de pe când era la petrecere; 


— Faptul că butonul s-a găsit lângă mort, denotă că ucigaşul a urmărit să arunce vina 
pe altul. Şi atunci, fie că a sustras acest obiect, fie că întâmplător l-a găsit, ceea ce e mai sigur, 

a găsit tapul ispăşitor. Că cel vizat drept criminal, a fost avocatul Mărculescu, se vede clar si 
din felul cum a reapărut testamentul furat. 


Deci, din momentul ce a avut în mâna o piesă, butonul, cu care să îndrepte paşii 
justiţiei într-o direcţie voită, adevăratul criminal a căutat să producă şi alte probe împotriva 
lui; şi sustrăgând testamentul, i l-a trimis; pe de altă parte a vestit pe domnul jude instructor, 
scrisoarea e la dosar, indicând locul unde se află actul furat. 


Acestea toate justifică deplin ceea ce am spus, şi anume: „Că o persoană a avut 
cunoştinţă de moartea bancherului, înainte de a fi descoperită de alţii”, lucru care a fost 
admis de domnul procuror. 


Această persoană e aceea care s-a convins că a murit victima; tot atunci a pus butonul 
alături, şi a sustras testamentul. Adevărata cauză a crimei o cred însă că a fost furtul. De 
aceasta sunt aproape sigur. Căci după câteva zile dispare albumul cu mărci şi 100.000 de lei. 
Dacă nu a sustras banii şi albumul chiar în noaptea crimei, nu pot fi decât două supozitii: sau 
că datorită unui zgomot, unei împrejurări oarecare, criminalul n-a avut timp s-o înfăptuiască; 
sau că fiind sigur că le poate lua şi altă dată, a calculat că e mai bine ca în acea noapte să 
procure numai dovezi contra unui presupus vinovat, ştiind că furtul banilor, ar fi dus la o 
contrazicere în privinţa criminalului vizat de el, care în nici un caz n-ar fi recurs la acest mijloc 
pentru a-şi procură bani, când putea cere oricând unchiului lui. 


Procurorul. 


— După dumneavoastră, criminalul trebuie să fi cunoscut bine, atât viaţa intimă a 
bancherului şi familiei lui, cât şi obiceiurile şi casa în toate amănuntele. Deci e o persoană 
apropiată de casă, dacă nu chiar din personalul: casei. 


Apărarea. 


— Convingerea mea e că acest criminal a studiat bine casa şi obiceiurile, iar în noaptea 
crimei a luat parte la serbare. 


Procurorul. 
— Atunci a fost între invitaţi? 
Apărarea. 


— Poate chiar invitat. Faţă de aceste probe, domnule Preşedinte, domnilor Jurati, cer 
achitarea avocatului Jean Mărculescu, nevinovat de crima ce i se impută. 


? 

După câteva minute de deliberare, Juraţii aduseră un verdict de achitare în 
unanimitate. 


Respectând în parte clauzele testamentului, în ceea ce privea daniile ce făcuse 
răposatul diferitelor instituţii de cultură şi binefacere, cei 3 veri, intrară în stăpânirea restului 
averii, pe care o impartirá în parti egale. 


Averea, era a lor, a tuturora, şi astfel trebuia împărţită. 


Mişu plecă cu menajera în străinătate, unde se căsătoriră. După ce trecu anul de doliu, 
două căsătorii despăgubiră pe cei care suferiseră atât pe urma morţii bancherului. 


CAPITOLUL VII. 
Încheiere 


— Pentru explicarea acestui caz, avocatul Nistor a lăsat o notitá personală, care arată 
cauza pentru care n-a divulgat pe adevăratul criminal, încheia avocatul Straje, după ce isprăvi 
de citit manuscrisul. 


— lat-o, continuă el, întorcând foaia. 


Averea bancherului se sprijină pe un furt făcut în dauna părinţilor lui Jean şi Mişu, 
adică a fratelui şi surorii lui. Prin uneltiri şi intrigi pe lângă tatăl lui; bancherul izbutise să-şi 
îndepărteze fraţii de la moştenire, rămânând la moartea părintelui lor, cu toată averea. Pe 
patul de moarte, tatăl lui Jean, destăinuise secretul soţiei lui, fără să bănuiască prezenţa unui 
martor, Jean, care din camera vecină auzi totul. Deşi avea 10 ani, reţinu cele auzite toată viaţa 
lui, însă nu pomeni niciodată bancherului despre aceasta. Mişu, însă, se tot frământă să afle 
cum se face că unchiul lor e atât de bogat, şi mai ales de ce luase toată averea. 


Cu aceste gânduri, ajuns om în puterea cuvântului, ceru o explicaţie bancherului. Din 
vorbă în vorbă, în mintea lui se-nfiripă ideea că unchiul nu e uşă de biserică. Între ei se 
aprinse o discuţie puternică, şi Mişu îl acuză ca autor al ruinei mamei lui. 


Bancherul, înfuriindu-se, acuză de stricată pe mama lui, iar pe tatăl lui îl făcu un 
escroc, care urmărise să pună mâna pe averea de la tatăl ei, prin căsătorie contra voinţei 
părintelui. Mişu neputându-se stăpâni la acuzaţiile ce se aduceau memoriei celor care 
fuseseră părinţii lui, îl lovi. De atunci rupse legăturile cu el şi plecă în America, sperând să-şi 
facă acolo o situaţie. 

Prin corespondenţa ce o ducea cu Jean află că fusese dezmoştenit; şi pentru că Jean îi 
cerea relaţii asupra cauzelor care au dus la acest act, el îi istorisi cele întâmplate, cum şi 
bănuiala lui. Jean fi destăinui cele ce aflase la moartea tatălui lui, luându-și angajamentul ca 
din moştenire să-i restituie ceea ce i se cuvenea. Acestea le află cam cu 7-8 luni înainte de 
moartea bancherului; atunci încolţi în mintea lui, planul suprimării lui, şi calea aleasă a fost 
prin otrava trimisă de la distanţă pe o marcă de valoare, ştiind care este pasiunea unchiului 
lui. Această suprimare a socotit-o ca o răzbunare a memoriei celei moarte. Dovada celor 
spuse, o făcu prin scrisoarea lui Jean. 


Socotind că n-are dreptul a dezgropa tainele din viaţa acelei familii, avocatul Nistor 
renunţă la urmărirea lui. Fusese convins că mai vinovat era unchiul, decât nepotul. 


Astfel a fost silit, pentru a dovedi nevinovăția lui Jean şi a lui Şerban, să le divulge 
vizitele ce-au făcut în noaptea crimei, preferând să pună-n gura lumii, care iartă mai repede, 
păcatele tinereţii, decât să divulge o taină care ar fi aruncat ruşine pe numele unui mort, a 
cărui viaţă fusese ca o mustrare de cuget, dovedită prin felul cum îngrijise de orfani. 


SFÂRŞIT 

